“Hər an anti-terror əməliyyatları başlaya bilər, XTQ də buna hazır olmalıdır”\n13 sentyabr, 2021 [14:44]\nBizimyol.info ki, bundan bir neçə gün əvvəl Laçın ərazisində Azərbaycan və Türkiyə xüsusi təyinatlılarının təlimləri start götürmüşdü. Son zamanlar Azərbaycan xüsusi təyinatlılarının intensiv təlimlərə qatılması hansısa anti-terror əməliyyatına təcili hazırlıqdanmı xəbər verir, yoxsa, standart olaraq, Azərbaycan XTQ-nin döyüş qabiliyyətiini artırmaq üçün görülən tədbirlərdir?\nHərbi ekspert Ədalət Verdiyev Bizimyol.info saytına bildirib ki, son zamanlar xüsusi təyinatlı qüvvələrimizin intensiv olaraq təlimlərə qatılması bu birliklərin əhəmiyyəti ilə bağlıdır: “Çünki 44 günlük müharibədə Azərbaycan Silahlı Qüvvələrinin qələbə qazanmasında xüsusi təyinatlılar xüsusi rol oynadılar. Hazırda XTQ-nin döyüş qabiliyyətinin daha da yaxşılaşdırılması və dağ-meşə ərazilərində əməliyyatları qüsursuz yerinə yetirə bilmək üçün hazırlığının artırılması qarşıya qoyulan əsas məqsəddir. Şübhəsiz ki, Azərbaycan öz ərazilərində anti-terror əməliyyatlarına hər an başlaya bilər. Xüsusi təyinatlılarımız da hər an döyüşə hazır vəziyyətdədirlər”.\nOnun sözlərinə görə, Azərbaycan, Türkiyə və Pakistan XTQ-lərinin təlimlərinə müxtəlif texnikalarla yanaşı, helikopterlər də cəlb olunub.\n“XTQ-lər düşmənin dərinliyinə desant göndərilməsi, müxtəlif çətin tapşırıqların yerinə yetirilməsi üzrə hazırlaşdırılacaqlar. Bu təlimlər 9 gün davam edəcək və miqyasi kifayət qədər geniş olacaq. Təlimlərin əsasən dağlıq ərazilərdə keçirilməsi gözlənilir. Hesab edirəm ki, “Üç qardaş – 2021” təlimləri bölgədə yeni birlik kimi ortaya çıxan Azərbaycan-Türkiyə-Pakistan tandeminin keçirəcəyi silsilə təlimlərdən sadəcə birincisidir. İrəlidə bu və digər istiqamətlərdə birgə təlimlərin çox şahidi olacağıq. Bu üçlük bölgədə terror və separatizmə qarşı birgə mübarizə aparacaqlar”, - deyə ekspert əlavə edib.


'DWTS' MÖVSÜMÜ 29: ANNE HECHE, JESSE METCALFE VƏ VERNON DAVIS TƏSDIQ EDILDI - XƏBƏRLƏR\n'DWTS' Mövsümü 29: Anne Heche, Jesse Metcalfe və Vernon Davis təsdiq edildi\nBalo salonu gözləyir! Həftəlik Bizə yalnız bunu təsdiq edə bilər Anne Heche , Jesse Metcalfe və Vernon Davis hamısı qarşıdakı 29 -cu mövsümdə yarışmağa hazırdır Ulduzlarla rəqs . Mənbələrə görə, üç ulduz, mövsümün 14 sentyabr Bazar ertəsi günü premyerası olanda Mirrorball kuboku uğrunda yarışacaq.\n51 yaşındakı Heche, təcəssüm etdirdiyi filmlər üçün ən yaxşı şəxsdir Donnie Brasco , Yeddi Gün, Yeddi Gecə və cari funksiya aktivdir Chicago P. D. . 41 yaşındakı Metcalfe, yarısı üçün rol aldı Çarəsiz evdar qadınlar və filmin içində John Tucker Ölməlidir digərləri arasında. Keçmiş NFL iştirakçısı, 36, 2015 -ci ildə Super Bowl qazandığı San Francisco 49ers və Denver Broncos ilə birlikdə çıxış etdi. Peşəkar peşəsini Vaşinqtonda tamamladı.\nAnne Heche, Jesse Metcalfe və Vernon Davis. Shutterstock (3)\nMəşhurlar Backstreet Boys üzvünün bir hissəsidir AJ McLean məlumatı ilk dəfə Instagram vasitəsi ilə sərt istehlak etmə qaydasına işarə edəndə. Həqiqətən ciddi bir qida rejimindəyəm, taxılsız, qlütensiz, şəkərsiz, heç bir qazsız və təxminən 9 aydır ki, tamamilə ayıqam 'dedi. Bu möhtəşəm, nə qədər ciddi olsa da, bütün məşqlər mənim əla məşqçim, cənab Bobbi Güclüdür. Sonrakı bir neçə həftə ərzində geri qayıdacağım şeylərə hazırlaşmağa hazırlaşmağa çalışaraq çevrilməmdə çox böyük bir varlıq oldu. Məndən çox sürprizlər gəlir.\nGünlər sonra, İstəyirəm O Yolla İstəyirəm, 42 yaşındakı crooner, məlumatı Twitter vasitəsi ilə təsdiqlədi: Güzgü topuna gedirik, uşaq !! Bu mövsümün #DWTS filminin üzvü olmaq şansına görə @dancingabc və @abcnetwork -ə çox minnətdaram, o, 27 Avqustda bir rəqs studiyasından bir selfi yazdı. Əlavə olaraq həyat yoldaşıma və iki qadına təşəkkür etməliyəm. atanı bu yeni səyahətə buraxdığına görə. Hamısını sizin üçün edirəm!\nKeçmiş bakalavr Kaitlyn Bristowe yarışması təsdiqlənə bilər. Başqa bir məşhuru söyləməkdən aylar əvvəl, Chris Harrison bir epizod boyunca şou etmək ümidlərini dilə gətirən Bristowe -dan istədi Bakalavr: Ən Böyük Mövsümlər - Həmişə iyun ayında. Bristowe əvvəlcədən bunu iddia etdi Bakalavr yaradan Mike Fleiss verilişə çıxmasına icazə vermədi.\nTyra Banks sonra ev sahibliyi etmək üzrədir Tom Bergeron və Erin Andrews baltalanmışdı. Ulduzlarla rəqs premyerası ABC -də 14 Sentyabr Bazar ertəsi, saat 20: 00 -da. ET.\nböyüklər rick və morty stream\nkatya elise henry irqi\nmax joseph qaranlıq saçlar\nMilad filmləri 2021


Qazaxda güclü külək fəsadlar törədib - Ayna.az\nBir neçə gün öncə Qazaxda baş verən güclü küləyin törətdiyi fəsadlar aradan qaldırılır. Qazax rayon Fövqəladə Hallar Komissiyasının sədri Fərman Nağdəliyevin məlumatına görə, güclü külək nəticəsində dam örtüyü dağılan iki hündürmərtəbəli binada artıq təmir işləri gedir və işlər bir neçə günə başa çatacaq. Sıradan çıxan elektrik naqillərinin də bərpa edildiyi bildirilir (APA).\nQazaxda güclü külək nəticəsində məcburi köçkünlərin məskunlaşdığı iki binanın dam örtüyü dağılıb və rayonun bir neçə yaşayış məntəqəsində elektrik naqilləri qırılaraq enerji verilişində fasilələr yaranıb. Külək kommunal sisteminə də ziyan vurub. Rayon Fövqəladə Hallar Komissiyası rayona dəyən ziyanı araşdırır.


ABŞ “Brent” neftinin qiymətlərinə dair proqnozunu artırdı | Report.az\nABŞ “Brent” neftinin qiymətlərinə dair proqnozunu artırdı\nABŞ “Brent” neftinin qiymətlərinə dair proqnozunu artırdı 2022-ci ildə “Brent” neftinin qiymətlərinə dair proqnoz 60 ABŞ dollardan 67 ABŞ dollaradək artırılıb\n8 İyul , 2021 17:41\nABŞ Enerji Departamenti “Brent” markalı neftin 2021-ci ildəki orta qiymətinə dair proqnozunu 65,2 ABŞ dollarından 68,8 ABŞ dollarınadək artırıb.\n“Report” xəbər verir ki, bu barədə qurumun Enerji Məlumatları Administrasiyasının (EIA) aylıq hesabatında bildirilir.\n“İyun ayında “Brent” markalı neftin istinad qiymətləri orta hesabla 73 ABŞ dolları təşkil edib ki, bu da may ayına nisbətən 5 ABŞ dolları, ötən ilin müvafiq dövrünə nisbətən isə 33 ABŞ dolları çoxdur. Qarşıdakı aylar ərzində OPEC+ ölkələrinin neft hasilatının istehlakı üstələyəcəyini gözləyirik. Həmçinin hasilatın artması nəticəsində ötən ilin böyük hissəsində qeydə alınmış dünya neft ehtiyatlarının azalmasına son qoyaraq qiymətləri cari ilin ikinci yarısında da mövcud 72 ABŞ dolları səviyyəsində saxlayacağını da gözləyirik”, – deyə hesabatda qeyd olunur.\nBununla yanaşı, 2022-ci ildə “Brent” neftinin qiymətlərinə dair proqnoz 60 ABŞ dollardan 67 ABŞ dollarınadək artırılıb: “Bununla belə 2022-ci ildə OPEC+ ölkələrində hasilatın artması, ABŞ şistli yataqlarında da hasilat artımının sürətlənməsi başqa təkliflərinin də artması ilə bahəm dünya neft istehlakının artmasını üstələyərək neft qiymətlərinin azalmasına təkan verəcəklərini güman edirik”.\nQeyd edək ki, bu gün Bakı vaxtı ilə saat 14:21-ə olan vəziyyətə görə, “Brent” markalı neftin sentyabr fyüçersləri 0,71 % ucuzlaşaraq 72,91 ABŞ dollarından, “WTI” markalı neftin avqust fyüçersləri də 1,07 % ucuzlaşaraq 71,45 ABŞ dollarından satılıb. Səhər saatlarında keçirilən hərraclarda isə hər iki marka 0,2-0,3 % ucuzlaşıb.\nRus versiyası Минэнерго США повысило прогнозную цену на Brent в 2021 и 2021 гг.\nAzərbaycanda günəş elektrik enerjisinin istehsalı 29 % artıb\n18 May , 2022 10:42\nYaponiya neft satışı üzrə dördüncü tenderi keçirəcək\n18 May , 2022 10:09\n18 May , 2022 09:30\nBu il Bakı-Tbilisi-Ərzurum boru kəməri ilə nəqletmə 14 %-dək artıb\nBu il BTC kəməri ilə nəql edilən tranzit neftinin həcmi 22 % artıb\n17 May , 2022 18:09\nAzərbaycanda propilen, etilen və polietilen istehsalı azalıb\n17 May , 2022 17:46


“Görüntüsü yaxşıdırsa, dadı da yaxşı olur” – GSR.fm\n“Görüntüsü yaxşıdırsa, dadı da yaxşı olur”\n4 May, 2016, 10:54 4 May, 2016 4\nFast foodlar insanların küçədə müxtəlif kafe və restoranlardan alıb yedikləri, hazırlanması tez başa gələn yeməklərdir. Belə yeməklərə isə münasibət birmənalı deyil. Şəhər sakinləri niyə məhz fast foodlardan istifadə etdiklərini açıqlayırlar:\n- Fast foodların sağlamlığa ziyanı müəyyən qədər eşitmişik. Tez hazırlanan bir yemək kimi, yəni qəlyanaltı kimi. Başqa variantımız yoxdur. Qiymətləri də münasibdir.\n– Ən çox hazırlıqlardan çıxanda, vaxtım az olanda, başqa hazırlığa gedəndə. Vaxt az olduğu üçün onu yemək daha asan olur.\n– İstifadə edərkən daha çox onun gigiyenik dərəcədən nə qədər təmiz olduğuna baxmaq istəyirik.\n-Hazırlıqda olduğum vaxtı, yəni həmin dönəmdə vaxt az olduğu üçün alıb yeyirəm. Ziyan olduğunu bilirəm, amma yenə də vaxt az olduğu üçün məcburam.\nQida rasionunda meyvə və tərəvəzlərin olmasının vacibliyini vurğulayan diyetoloq Səlim Əhədov isə fast foodların insan orqanizminə təsirləri barədə danışır:\n– Fast food yeməklər daha çox karbohidratla zəngin olur. Ona görə də kökəlməyə, şişmanlamağa, artıq çəkiyə və şəkərli diabet kimi problemlərə səbəb olur. İkincisi onlar adətən duzla və yaxud da digər əlavələrlə zəngin olur, çünki onların saxlanması üçün duz miqdarı yüksək olmalıdır. Bu da istər-istəməz yüksək təyziqə səbəb olur.\nSəhiyyə Nazirliyinin Respublika Gigiyena və Epidemiologiya Mərkəzinin Qidalanma gigiyenasının müdiri İmran Abdullayev isə 2016-cı ilin ilk 4 ayı ərzində məhz fast fooddan zəhərlənmə qeydə alınmadığını bildirib:\n– Fast food yeməkləri tez hazırlanan və tez istehlakçıya verilən yeməkdir. Bir yemək də ki, tez hazırlanırsa təbii olaraq, onun tərkibində, bişirilməsində, emalında müəyyən çatışmazlıq var.\nAzad İstehlakçılar Birliyinin sədri Eyyub Hüseynov isə, qidanın keyfiyyətindən əmin olmağın yolları barədə məlumat verir. O düşünür ki, ayaqüstü yeməklər, dönərxanalar şəbəkəsi insanlara təhlükəli ərzaq mallarının verildiyi yerdir:\n– Çox təəssüf olsun ki, bundan ən çox gənclər istifadə edir. İstehlakçının hüququ var, istənilən malın istənilən sənədini tələb etsin. Satıcı isə onu göstərməyə borcludur və onun gigiyenik sertifikatını, mənşəyi sertifikatını tələb etmək hüququna malikdir. Lakin nə etmək olar Azərbaycanda çox sayda malların heç ümumiyyətlə sertifikatı yoxdur.\nHazırladı: Tamam Süleymanova\nÖncəki xəbər“Neftin qiymətinin üçrəqəmli olmasını gözləmək sadəlövhlükdür”Növbəti xəbər“Türkiyə Suriyaya bilavasitə müdaxilə etməyəcək”


QARABAĞ 25 iyn 2021, 09:35\nRusiya və Azərbaycandan olan analitiklər üçün Vladimir Putin və İlham Əliyev arasındakı bölgədəki nəqliyyat infrastrukturunun bərpasına həsr olunmuş telefon danışığı əlamətdar səciyyə daşıyır.\nBu barədə “Caliber”in “YouTube” kanalında yayımlanan yeni süjetində bildirilir.\n“Telefon danışığının Ermənistandakı parlament seçkilərindən dərhal sonra baş verməsi heç də təsadüfi deyil”, - deyə videomaterialda qeyd olunur.\nBildirilir ki, dövlət başçıları arasındakı söhbət bölgəni mühüm reallıqlara qaytarır və ölkələr arasındakı nəqliyyat əlaqələrinin bərpasının vacibliyini bir daha vurğulayır.\nDaha ətraflı “Caliber”in süjetində:


Mənsimov İraq kürdlərinə kömək edir? | Bizimxeber\nMənsimov İraq kürdlərinə kömək edir?\n21 İyun 2014 / 11:19 / Baxış sayı: 68\n“İçində bir milyon barrel xam neft olan tanker Aralıq dənizində üzür və onun istənilən alıcısı İraq kürdlərinin daha böyük müstəqillik qazanmasına kömək edəcək”.\nMəşhur Bloomberg saytında üç müəllif tərəfindən yazılmış “Neft Odisseyası İraqda kürd müstəqilliyi üçün işıq yandırır” adlı məqalə bu sadə və yığcam cümlə ilə başlanır. Selcan Hacaoglu, Jack Fairweather və Nayla Razzouk –un müştərək məqaləsində bu da bildirlir ki, sözü gedən nefti yarıbayarı ucuzuna almaq olar. Hərçənd İraqın şimalındakı kürd administrasiyası bu kimi xəbərləri təkzib edir.\nMəqalədə qeyd olunur ki, islamçılar mərkəzi Bağdad hökumətinin qoşunlarını bu ərazilərdən vurub çıxardıqdan sonra kürdlərin silahlı qüvvələri və ya özlərinin dedikləri kimi “peşmergələr” İraqın əsas neft qovşağı olan Kərkükü nəzarətə götürüblər.\nO tanker lövbər ata bilsə…\nBağdad ölkənin milli sərvəti olan neftin bu sayaq hərraca qoyulmasına cox ciddi etiraz edir, lakin Ankaradakı İqtisadi Siyasət Araşdırmaları Fondundan təhlilçi Nihat Ali Ozcan əmindir ki, “həmin tanker hər hansı sahildə lövbər sala bilsə, bu İraqın şimalındakı kürd regional hökuməti (KRH) üçün tam müstəqilliyə doğru atılmış böyük addım olacaq”.\nKRH iddia edir ki, neft ixracı İraqın konstitusiyasına uyğun şəkildə həyata keçirilir.\nKRH-nin “baş naziri” Nechirvan Barzani bəyan edib ki, onun hökuməti bu məsələyə müstəqillik kontekstində baxmır.\nKürd neftinin əsas müştərisi olan və İraq neftini Ceyhan limanına nəql edən Türkiyə də dünyanı elə buna inandırmağa çalışır. “Hazırda şimali İraqdan gündə 100-120 min barrel arası neft nəql edilir, – deyib Türkiyənin energetika naziri Taner Yildiz.\nNazir Moskvada keçirilən Dünya Neft Konfransında bu neft ixracatını “tamamilə legal” adlandırıb.\nTürkiyə odla oynayır\nBloomberg yazır: “İraq baş nazirinin müavini Hussain al-Shahristani iyunun 17-də İraqiyyə telekanalına müsabisəində deyib ki, əgər Türkiyə və KRH İraqdakı hazırkı xaosun Bağdad hökumətini öz maraqlarını qorumaqdan məhrum edəcəyini düşünürlərsə, çox böyük səhv edirlər”.\nO deyib ki, bu İraqın sərvətinin talan edilməsidir və Türkiyə odla oynayır. Bu arada ABŞ dövlət katibinin Yaxın Şərq məsələləri üzrə müavini Brett McGurk deyib ki, ABŞ Bağdad hökumətinin icazəsi olmadan hər hansı neft ixracının əleyhinədir.\nOnun sözlərinə görə ABŞ “bütün maraqlı tərəflərə xəbərdarlıq edib ki, belə əməliyyatları potensial hüquqi risk daşıyır”.\nDövlət katibinin müavini bu xəbərdarlığı may ayının 23-də özünün… Twitter hesabından postlayıb. Başqa sözlərlə ABŞ tam rəsmi qaydada açıqlama verməyib.\nTəbiidir ki, belə bir şəraitdə kürdlər neft istehsalını davam etdiriblər, Bağdad isə bildirib ki, kürdlərlə əvvəllər bağlanmış razılaşmanı ləğv edir. Həmin razılaşmaya əsasən neftdən əldə olunan gəlirlərin 17 faizi yerli kürd hakimiyyətinə verilməliydi.\nVaşinqtondakı Wilson Mərkəzində Yaxın Şərq Proqramı üzrə araşdırmaçı David Ottaway deyib ki, “beləliklə, ABŞ Ərbil və Bağdad arasında razılaşmanın saxlanmasına nail ola bilməyib”.\nİraqda baş verən son zorakılıqlar dünya neft bazarına və oradakı qiymətlərə ciddi təsir edir, – yazır Bloomberg. Hazırda London birjasında bir barrelin qiyməti 115 dollara çatıb. Bu son 9 ayda ən yüksək qiymətdir.\nNeftin qiyməti bu həddə İraqda İŞİD qiyamçıları Mosulu zəbt edən gün çatıb.\nBloomberg yazır ki, hökumət qoşunlarının bu ərazini tərk etməsinin ardınca kürd hərbi birləşmələri Kərkük üzərinə yeriyib. Kürdlər onsuz da bu ərazinin onların muxtariyyətinə daxil edilməsi barədə Bağdadla heç cür razılığa gələ bilmirdilər.\nBu arada Exxon Mobil, BP və Türkiyənin dövlət neft şirkəti TPAO işçilərini İraqdan, OPEC-in ikinci böyük ölkəsindən çıxarmağa başlayıblar.\nBloomberg yazır ki, hətta Kərkük olmadan belə kürd regionundakı neft ehtiyatları 45 milyard barrel civarında təxmin edilir. İraq 2003-cü ildə ABŞ qoşunları tərəfindən işğal olunandan bəri Kürd Regional Hökuməti (KRH) öz ərazisindəki neftin ixracına hüququ olduğunu bəyan edib.\n2004-cü ildə KRH və Bağdad arasında həmin o 17 faiz barədə razılaşma əldə olunub.\nBloombergin məqaləsində deyilir ki, 2011-ci ildən bəri KRH dörd neft nəhəngini – Chevron, Exxon Mobil, Hess (HES) və Total şirkətlərini, habelə daha 30 xırda firmanı cəlb edə bilib.\nMüəlliflər yazırlar ki, Kürdüstanda ən iri əməliyyatçı olan Genel Energy şirkətinin başçısı, keçmiş BP rəhbəri Tony Hayward Bağdad hökumətinin qəzəbinə gəlmək riskini göz altına almış neft menecerlərindəndir.\nBu ilin yanvarından Kərkükü Türkiyənin Ceyhan terminalı ilə birləşdirən və əsas boru kəmərinə əlavə olan kəmər işə başlayıb.\nTürkiyə öz terminallarında kürd nefti ilə İraq neftlərini ayrı-ayrı çənlərdə anbarlamağa razılıq verib.\nMəhz bu qaydada Ceyhandakı 12 neft çənindən 7-si kürd nefti üçün nəzərdə tutulub.\nİraq hökuməti Türkiyənin hərəkətlərinə qarşı Parisdəki beynəlxalq Ticarət Palatasına rəsmi məhkəmə şikayəti verib. İraq Neft Nazirliyinin sözçüsü Asim Jihad bildirib ki, həmçinin KRH-nin Təbii Sərvətlər Nazirliyi İraq məhkəməsinə verilib.\nKürdlər ərəblərdən 4 dəfə sərfəlidir\nKürdüstan neftinin nəqli ilə məşğul olan rəsmilər deyirlər ki, Türkiyə kürdlərdən Bağdadın verdiyindən dörd dəfə çox haqq alır. “Türkiyənin şimali İraqdan gələn neftin marketinqi ilə, onun qiymətləndirilməsi və kimlərə satılması ilə heç bir əlaqəsi yoxdur, – deyib nazir Taner Yıldız, – biz yalnız nəql işi üçün məsuliyyət daşıyırıq və bu barədə müvafiq sənədləri mərkəzi hökumətə göndəririk”.\nMayın 22-də mübahisəli neftlə dolu iki tankerdən biri çənlərində Avropa üçün nəzərdə tutulmuş 1 milyon barrellə Ceyhan terminalını tərk edib.\nLakin İraq hökuməti bu daşımanı bloklayandan sonra indi də tankerin Amerika qitəsinə doğru üzən görüblər. Lakin Atlantik okeanında artıq 200 mil məsafəni qət etmiş tanker mayın 30-da dayandırılıb və hazırda Mərakeşdəki Məhəmmədiyyə limanının 5 milliyində lövbər atıb.\nLakin əlimyandıda müştəri axtaran kürdlər neftin qiymətini hər barrel üçün 56 dollara salıblar. KRH bu kimi məlumatları qətiyyətlə təkzib edir və bildirir ki, bunlar İraq Neft Nazirliyinin şantajıdır.\nKRH-nin sözçüsü bildirib ki, neft qanuni müqavilələrlə müvafiq olaraq alıcısına çatdırılır və əldə olunan pullar KRH-nin Türkiyədəki bank hesablarına oturdulur. İraq Neft Nazirliyi isə iddia edir ki, ölkə sərvətinin bu sayaq bazarlanması nəticəsində dövlət indiyədək ayda 1, 2 milyard dollar itirir.\nİraqın özü neft boru kəməri Mosul yaxınlığında islamçılar tərəfindən partladılandan bu yana, yəni martın 2-dən Ceyhana neft göndərə bilmir.\nKürdlərin köməyinə Mənsimov gəlir\nBloomberg yazır ki, İraq hökumətinin hədələri nəticəsində birinci tankeri yükləmiş Boutros şirkəti və daşıma müfəttişi Saybolt ikinci tankerlə bağlı işə girişməyiblər. “Lakin KRH onlara əvəz olaraq Türkiyə-Azərbaycan maqnatı Mübariz Mənsomova məxsus Palmali Shipping & Agency JSC şirkətini tapıb” – yazır Bloomberg.\nMəqalədə deyilir ki, iyunun 9-da ikinci tanker Ceyhanı tərk edəndə Bağdad hökuməti Türkiyəyə daha bir nota verib. İraq bildirir ki, Ankaranı məhkəməyə verəcək.\nVaşinqtondakı Wilson Mərkəzində Yaxın Şərq Proqramı üzrə araşdırmaçı David Ottaway bildirir ki, Kürdüstandan bu qədər neft axırsa, ona gec ya tez, alıcı tapılacaq.


TANAP-la Türkiyəyə nəql edilən qazın həcmi 3 mlrd. kubmetri ötüb » davam.az - BÜTÖV AZƏRBAYCAN ADINA!\n08.11.2019 [09:53] - İqtisadiyyat\nTrans-Anadolu qaz kəməri (TANAP) vasitəsi ilə Türkiyəyə ötürülən təbii qazın həcmi 3 mlrd. kubmetri ötüb. Bunu "Anadolu" agentliyinə müsahibəsində TANAP-ın baş direktoru Saltuk Düzyol deyib. "Türkiyəyə oktyabr ayının sonuna qədər 3,08 mlrd. kubmetr həcmində təbii qaz çatdırdıq. Türkiyə 2020-ci ilin iyun ayının sonlarından etibarən illik 6 mlrd. kubmetr həcmində təbii qaz almağa başlayacaq", - deyə S. Düzyol bildirib. TANAP-ın Cənub Qaz Dəhlizi layihəsinin ən önəmli hissəsi olduğunu deyən S. Düzyol bildirib ki, Trans-Adriatik Boru Kəməri (TAP) layihəsinin tamamlanması üçün bir az vaxta ehtiyac var. O, Avropaya kommersiya qazının gələn ilin axırıncı rübündə başlaya biləcəyini qeyd edib.\nXatırladaq ki, 1 850 km uzunluğa malik olacaq TANAP-ın ildə 16 mlrd. kubmetr təbii qaz nəql edəcək. Bunun 6 mlrd. kubmetri Türkiyəyə, 10 mlrd. kubmetri isə Avropaya veriləcək. TANAP boru kəmərinin səhmdarları SOCAR və Azərbaycan İqtisadiyyat Nazirliyinin birgə müəssisəsi olan "Cənub Qaz Dəhlizi" QSC (51%), BOTAŞ (30%), BP (12%) və "SOCAR Türkiye Enerji A.Ş" (7%) şirkətləridir.


Azərbaycandakı məcburi köçkünlərin hökumət tərəfindən verilmiş yaşayış sahələrini satmağa və ya dəyişməyə ixtiyarı yoxdur - Baş nazirin müavini\nDağlıq Qarabağ Münaqişəsi 11 Mart 2010 15:25 (UTC+04:00)\nDövlət tərəfindən məcburi köçkünlərə verilən ev və mənzillər hökumətin balansındadır, satıla və ya dəyişdirilə bilməz. Bunu Azərbaycan Baş nazirinin müavini, Qaçqınlar və Məcburi Köçkünlərin İşləri üzrə Dövlət Komitəsinin sədri Əli Həsənov deyib.\n"Bu evlər və mənzillər müvəqqəti yaşayış xarakteri daşıyır, Qaçqınlar və Məcburi Köçkünlərin İşləri üzrə Dövlət Komitəsinin balansındadır", - Həsənov cümə axşamı jurnalistlərə bildirib.\nOnun sözlərinə görə, həmin ev və mənzillər məcburi köçkünlərin əmlakı sayılmır, onlara müvəqqəti yaşamaq üçün sənədlər verilir və onların birmənalı olaraq həmin evləri və mənzilləri satmağa, dəyişməyə və yenidən tikməyə ixtiyarları yoxdur. "Onlar Əmlak Məsələləri Dövlət Komitəsinin mülkiyyətidir, - Həsənov vurğulayıb.\nOnun sözlərinə görə, hökumət Ermənistan tərəfindən işğal edilən Azərbaycan ərazilərindən köçkün düşən vətəndaşların yaşayış şəraitinin yaxşılaşdırılması üzrə iş aparır. Həsənov bildirib ki, yaxın vaxtlarda Ramana qəsəbəsində məcburi köçkünlər üçün 70 mənzilli yeni bina istismara veriləcək, Yevlaxda beşmərtəbəli binanın inşasına başlanacaq, Goranboy rayonu ərazisində üçmərtəbəli, Ağdamda beşmərtəbəli binanın inşası başa çatdırılacaq. Füzuli rayonunun Horadiz qəsəbəsində isə Olimpiya Kompleksi istismara veriləcək.\n"Məcburi köçkünlərin yaşayış şəraitinin yaxşılaşdırılması üçün xeyli hazır layihələrimiz var. Hökumət yeni vəsait ayırarsa, biz onları reallaşdırmağa hazırıq", - Baş nazirin müavini bildirib.\nBMT Təhlükəsizlik Şurasının Dağlıq Qarabağ regionunun və işğal edilmiş ərazilərin azad edilməsinə dair dörd qətnaməsi hələ də Ermənistan tərəfindən yerinə yetirilmir.


Direktor – Fətəliyev Kamil Hətəm oğlu – Aqromexanika Elmi-Tədqiqat İnstitutu\nDirektor – Fətəliyev Kamil Hətəm oğlu\nKamil Fətəliyev – texnika elmləri namizədi, dosent, Azərbaycan Dövlət Aqrar Universitetinin fəxri professoru.\nFətəliyev Kamil Hətəm oğlu\nKamil Hətəm oğlu Fətəliyev 03 mart 1943-cü ildə Zəngəzur mahalı, Sisiyan rayonunun Şəki kəndində anadan olmuşdur.\n1965-ci ildə Azərbaycan Kənd Təsərrüfatı İnstitutunun (indiki Azərbaycan Dövlət Aqrar Universiteti – ADAU) “Kənd təsərrüfatının mexanikləşdirilməsi” fakültəsini fərqlənmə diplomu ilə bitirib, bir illik hərbi xidmətini başa vurduqdan sonra Naxçıvanda “Azərkəndtexnika birliyi”ndə böyük mühəndis vəzifəsində işləmişdir.\n1968-1969-cu illərdə Azərbaycan Kənd Təsərrüfatı İnstitutunun “Traktor və avtomobillər” kafedrasında laboratoriya müdiri və assistent, 1970-1977-ci illərdə isə Azərbaycan Elmi-Tədqiqat Kənd Təsərrüfatının Mexanikləşdirilməsi və Elektrikləşdirilməsi İnstitutunda (indiki “Aqromexanika” Elmi-Tədqiqat İnstitutu) əyani aspiranturada təhsil almış, daha sonra elmi işçi vəzifəsində çalışmışdır. 1977-ci ildə texnika elmləri namizədi alimlik dərəcəsi almış və həmin ildən 1986-cı ilə qədər ADAU-da assistent, daha sonra dosent vəzifələrində, 1986-2003 illərdə isə “Maşın hissələri, yükqaldırıcı-nəqledici maşınlar və mühəndislik qrafikası” kafedrasında kafedra müdiri vəzifəsində işləmişdir.\n2003-cü ildən hal-hazıra qədər “Aqromexanika” Elmi-Tədqiqat İnstitutunun direktorudur.\n1994-cü ildən YAP-ın üzvü, 2010-cu ildən ADAU-nun fəxri professorudur.\nEmi yaradıcılığı dağ əkinçiliyinin mexanikləşdirilməsi istiqamətində olmaqla BMT-nin FAO və İKARDA təşkilatları ilə birlikdə “Respublikanın suvarılan torpaqlarında resursqoruyucu kənd təsərrüfatı” adlı Beynəlxalq layihənin iş icraçılarından olmuşdur.\n250-dən çox elmi əsərin, o cümlədən 7 ədəd kitab, 31 ixtira (18 ədəd RF-nın, 13 ədəd milli) və 19 ədəd tövsiyyənin müəllifidir.\nRəhbərliyi altında 2 nəfər öz namizədlik dissertasiya işini müdafiə etmişdir.\nAMEA “Biologiya” elmləri bölməsi üzrə kənd təsərrüfatının mexanikləşdirilməsi seksiyasının, ADAU-da ixtisaslaşdırılmış Müdafiə Şurasının, Azərbaycan Aqrar Elmi, AMEA-nın Gəncədə dərc olunan “Xəbərlər” məcmuəsi və ADAU-nun elmi əsərləri (Kənd təsərrüfatının mexanikləşdirilməsi, elektrikləşdirilməsi və xidmət sahələri) jurnallarının redaksiya heyyətinin üzvüdür.\nKənd Təsərrüfatı Nazirliyinin, Gəncə şəhər İcra Hakimiyyətinin fəxri fərmanları və “Tərəqqi” medalı ilə təltif olunmuşdur.\nAiləlidir, 3 övladı, 8 nəvəsi və 2 nəticəsi vardır.


Liberiya — Vikipediya - Haqqinda Melumat - Vikipedia\nLiberiya — Qərbi Afrikada dövlət. Liberiya, rəsmi olaraq Liberiya Respublikası; Qərbi Afrika sahillərində yerləşir, şimal-qərbdən Sierra Leone, şimaldan Qvineya, Şərqdən Kot-d’İvuarla həmsərhətdir. Mənası "azadların toprağı" deməkdir. Liberiya əvvəllər qul kimi Afrikadan aparılmış Amerikalıların nəsilləri tərəfindən qurulmuşdur.\nOlduqca mürəkkəb səthi əraziyə malik olan Liberyanın təxminən 560 km olan qumlu və alçaq sahil xətti boyunca kiçik göllər, bataqlıqlar və bəzən qayalıqlar uzanır. Genişliyi 23–40 km arasında dəyişən sahil zolağında yüngül kələ-kötür təpələr birdən-birə yüksələrək yeri dar bir meşə qurşağına buraxır. Orta hündürlüyü 180–300 m olan bu qurşağı meşə örtüyünün seyrekleştiği bir plato əvəz edir. Vadilərlə yarılmış bu platonun yüksəkliyi 450–650 m arasında dəyişir. Vadilərlə yarılmış bu platonun yüksəkliyi 450–650 m arasında dəyişir. Liberyanın şimal bölgəsi dağlıqdır. 1350 metrə qədər yüksələn təpələr var. Bu bölgənin ən yüksək nöqtəsi olan , Qvineya sərhədində olan Guest House (Qonaq Evi) Təpəsində 1.381 m-ə çatır.\nDağlıq bölgədən başlayan və çayları cənub-qərb istiqamətində axaraq Atlantik okeanına tökülür. Fil Dişi Sahili sərhədini təşkil edən bir hissəsi nəqliyyata əlverişlidir. O biri əhəmiyyətli axar sular , , və . St. Paul çayı üzərində, paytaxtın 27 km şimal-şərqindəki şəlalələrdə qurulan anbar əhəmiyyətli bir qaynağıdır.\nİqlim xüsusilə sahildə il ərzində isti və nəmlidir. Yağış mövsümü maydan oktyabra, quraq mövsüm isə noyabrda aprelə qədər uzanır. Dekabr ayında səhradan sahilə doğru əsən və zərərli tozlu və quru çöl küləkləri da iqlimi təsir edir. İllik ortalama istilik 18 °C ilə 29 °C arasındadır. Qışda orta istilik 24 °C, yayda isə 33 °C-dir. Sahil xəttində 5.080 mm-ə çatan illik yağıntı miqdarı, daxili hissələrə doğru azalarak 1.780 mm-ə qədər enir.\nAfrikanın müstəmləkə idarəçiliyi görməmiş tək ölkəsi ve qitənin ən qədim respublikasıdır. Liberiya yaxın vaxtlarda iki vətəndaş müharibəsi görüb: Liberiya vətəndaş müharibəsi (1989–1996) ve İkinci Liberiya vətəndaş müharibəsi (1999–2003). İkinci vətəndaş müharibəsi yüzminlərlə insanın köçməsinə və iqtisadiyyatinin çökməsinə səbəb olmuşdur.\nLiberiya hökuməti Amerika Birləşmiş Ştatları hökumət sistemini əsas tutaraq qurulmuş unitar konstitusiyalı bir respublikadır və demokratiya ilə idarə olunur. Hakimiyyət bölgüsü prinsipi var. Qanunvericilik prezident başçılığında, icra Liberiya Məclisi və məhkəmə Ali məhkəmə tərəfindən həyata keçirilir.\n23 Noyabrda seçkiləri Charles Taylor hökumətindəki keçmiş maliyyə naziri Ellen Johnson-Sirleaf qazandı və Afrika tarixində dövlət başçısı vəzifəsinə seçilən ilk qadın oldu. Seçki Komissiyasının açıqladığı nəticələrə görə, prezident seçkilərinin ikinci turunda o 59.4% səs topladığı halda, George Weah 40,6% səs topladı.\nLast edited on 24 dekabr 2019, at 08:24


Əhməd Cavadın nəvəsi Anar Axundzadə:“Babamla bağlı DNK testini məndən götürəcəklər” – MÜSAHİBƏ » Xeberdar.net\nXeberdar.net müsahibəni oxucularına təqdim edir.\n– Ölkə başçısının bu addımına ailmiz də çox sevindi. Ailəm və şəxsən öz adımdan Prezident İlham Əliyevə minnətdarlığımı bildirirəm Çox təqdirəlayiq addımdır. Çox xoş oldu. Cənab Prezident tapşırıq verib, bütün məsələlər onun nəzarətindədir. Hesab edirəm ki, bütün qaranlıq məsələlərin hamısı aydınlığına qoşuvaşacaq.\nƏməkdaşlıq Mərkəzi işçi qrupunun ilk yığıncağı oldu\nİSTİQLAL ŞAİRİ ƏHMƏD CAVADIN 125 İLLİK YUBİLEYİNƏ HƏSR OLUNMUŞ KONFRANSIN\nİşçi Qrupunun fəaliyyəti dayandırılıb\nBakıda məşhur şirniyyat mağazasına silahlı basqın edildi\n“O, KRIMDAKI HƏMVƏTƏNLƏRİMİZİN ƏSAS DAYAĞIDIR...” - Azərbaycanlı iş adamını kimlər hədəfə alıb?


MOSKVADA KEÇİRİLƏN KONFRANSDA AZƏRBAYCANDAKI DÖVLƏT-DİN MÜNASİBƏTLƏRİNDƏN, MULTİKULTURAL MÜHİTDƏN DANIŞILIB\nTarix\t 28 Mart 2019 Maraqlı\nRusiyanın paytaxtı Moskvada “Dinlərarası sülhü əldə etmək yolları: din xadimlərinin, diplomatların və ictimai xadimlərin rolu” mövzusunda beynəlxalq konfrans keçirilib. Dünyanın müxtəlif ölkələrindən olan din xadimlərinin, diplomatların və ictimaiyyət nümayəndələrinin iştirak etdikləri konfrans fərqli din və mədəniyyətlərin daşıyıcısı olan insanlar arasında dialoq və qarşılıqlı anlaşmanın bərqərar edilməsi ətrafında fikir mübadiləsi aparmaq, eyni zamanda, bu sahədəki mövcud problemləri və perspektivləri müzakirə etmək məqsədilə təşkil olunub. Konfransda ölkəmizi Dini Qurumlarla İş üzrə Dövlət Komitəsinin sədr müavini Səyavuş Heydərov və Qafqaz Müsəlmanları İdarəsi sədrinin birinci müavini, müfti Hacı Salman Musayev təmsil ediblər.\nDövlət Komitəsindən AZƏRTAC-a bildiriblər ki, Səyavuş Heydərov Azərbaycanda mövcud olan nümunəvi dövlət-din münasibətləri, tolerant və multikultural mühit, Azərbaycan həqiqətləri, o cümlədən dinlərarası dialoqun əhəmiyyəti barədə danışıb. O bildirib ki, bu gün dini ayrı-seçkiliyin gücləndiyi, bəzən dini zəmində qarşıdurmaya bilərəkdən rəvac verildiyi bir dünyada və zamanda dinlərarası, həmçinin mədəniyyətlərarası dialoqun bərqərar olması vacibdir. Cəmiyyətdə, böyük miqyasda götürdükdə isə dünyada tolerantlıq prinsipləri bərpa olunmayana qədər dinlərarası dialoqdan danışmaq və bu istiqamətdə səy göstərmək əbəs yerə enerji sərf etməyə bənzəyir. Dinlərarası və mədəniyyətlərarası dialoqa nail olmaq, sülh və əmin-amanlıq üçün bütün beynəlxalq təşkilatların, nüfuzlu dini mərkəzlərin, ən əsası, ölkələrin səylərinin birləşdirilməsi zəruridir. Bu baxımdan Azərbaycan üzərinə düşən mənəvi borcu və şərəfli missiyanı layiqincə yerinə yetirməyə çalışır. Vicdan azadlığını insan hüquq və azadlıqlarının yalnız bir parçası kimi deyil, həm də tarixi dəyər kimi uca tutan Azərbaycan xalqı müxtəlif dini inanclı insanların birgəyaşayış ənənələrini zənginləşdirərək bütün dünya üçün örnək ola biləcək dini tolerantlıq modelini yaradıb. Məhz bu səbəbdən, Azərbaycan tarixən sivilizasiyalararası dialoqa önəmli töhfələr verən, dözümsüzlüyün bütün formalarını rədd edən humanist məkan kimi öz mövqeyini qoruyub saxlaya bilib.\nÜmummilli lider Heydər Əliyevin siyasəti nəticəsində ölkəmizdə din sahəsində sabitlik əldə edildiyini, dövlət-din münasibətlərinin beynəlxalq hüquq normaları müstəvisində tənzimləndiyini, konfessiyalar arasında dözümlülük mühitinin qorunub-saxlanılması üçün hüquqi baza yaradıldığını deyən Səyavuş Heydərov Azərbaycanın dövlət-din münasibətləri modelinin hazırda Prezident İlham Əliyev tərəfindən zamanın tələblərinə uyğun olaraq daha da təkmilləşdirildiyini və bu modelin dünyada nümunə kimi qəbul olunduğunu vurğulayıb. O deyib ki, hazırda Azərbaycan dünyada beynəlxalq təhlükəsizliyə ciddi təhdid olan dini və etnik zəmində baş verən qarşıdurmaların qarşısının alınmasında öz əməli fəaliyyəti ilə hərəkətverici qüvvəyə çevrilib. 2016-cı ilin ölkəmizdə “Multikulturalizm İli”, 2017-ci ilin isə “İslam Həmrəyliyi İli” elan edilməsi, 10 ilini tamamladığımız “Bakı Prosesi” dünya xalqları və mədəniyyətləri arasında qarşılıqlı hörmət və anlayışı, əməkdaşlıq və dialoqu təşviq edən qlobal xoşməramlı çağırışdır.\nHacı Salman Musayev çıxışında konfransın çox aktual mövzuya həsr edildiyini və zamanın tələbi olduğunu bildirib. Vurğulayıb ki, qloballaşan dünyada dinlərarası sülhə ehtiyac duyulur. Müsəlmanların ekstremist kimi təqdim olunması cəhdləri dünyanın müxtəlif bölgələrində davam edir və İslamın mahiyyəti haqsızlıqla təhrif edilir. Yeni Zelandiyada törədilən terror aktı bunun bir nümunəsidir. Ekstremizmə, radikalizmə qarşı olan xarici düşmənçiliyin bütün təzahürlərini, xüsusən islamofobiyanı aradan qaldırmaq yalnız dövlətlərin, ictimai və siyasi xadimlərin, o cümlədən dini qurumların birgə səyləri ilə mümkündür. Din siyasətdən ayrı olsa da, qlobal reallığın ayrılmaz bir hissəsidir. Zamanın özü, baş verən proseslər bizdən birgə səylərimizi artırmağımızı tələb edir.\nS.Musayev çıxışının sonunda diqqətə çatdırıb ki, Rusiya həmişə İslam dünyasına, müsəlman mədəniyyətinə xoş münasibəti ilə seçilib. Çoxmillətli və çoxkonfessiyalı bir dövlət olaraq Rusiya ənənəvi dinlərin normal varlığı və inkişafı üçün bütün lazımi şərait yaradır. Bugünkü konfrans da bu münasibətin məntiqi nəticəsidir.\nMÜSƏLMAN ÖLKƏSİNDƏ VƏBA EPİDEMİYASI AŞKAR OLUNDU – 190 NƏFƏR ÖLDÜ\nBMT Yəməndə xolera epidemiyası aşkar edib. Xəstəliyin sürətlə yayılmasına səbəb kimi aşırı yağışlar və çirkli sulardan içməli su kimi istifadə...


Təhsil müəssisələri sentyabrda da açılmayacaq? » Anaxeber.info online xəbər portalı\nTarix: 19-05-2020 10:47\nNazirlikdən rəsmi mövqe gəldi; ekspert isə böyük fasilənin tədrisin keyfiyyətinə və qəbul imtahanlarına təsirindən danışdı...\n“Hazırkı vəziyyətdə ”bir-biri ilə bağlantısı olan məktəblər" və təhsil proqramı üçün verdiyiniz dəstək çox vacibdir, çünki sizə məlumat vermək istəyirəm ki, məktəblərimiz və universitetlərimiz koronavirusa görə martın əvvəlindən bağlanıb və tədris ilinin sonuna qədər onlar, birmənalı olaraq, açılmayacaq".\nTəhsil ekspert Kamran Əsədov da mövzu ilə bağlı “Yeni Müsavat”a danışdı: “Bildiyimiz kimi, martın 3-dən bütün təhsil müəssisələrində tədris prosesi dayanıb. Bu müddət ərzində 4447 orta məktəbdə 1.5 milyon şagird, 50-dən çox ali təhsil müəssisəsində 165 min tələbə, kollec və peşə təhsili müəssisələrində 30 minə qədər təhsil alan üçün ənənəvi dərs dayanıb və bu qədər insan evdədir. Dərslərdə fasilənin yaranması daha çox 1-4-cü siniflərdə və 9-11-ci siniflərdə təhsil alan şagirdlərə mənfi təsir göstərə bilər. Belə ki, 1-4-cü siniflərdə təhsil alan şagirdlərdə oxuma, anlama, dinləmə bacarıqları yeni formalaşır və bu qədər tədrisə ara vermək onlarda müəyyən qədər unutqanlıq yarada bilər. Digər narahatlıq doğuran siniflər 9 və 11 - ci siniflərdir. Belə ki, bu siniflərdə təhsil alanları buraxılış və qəbul imtahanları gözləyir. Doğrudur, əvvəlcə aprel ayında keçirilməsi nəzərdə tutulan buraxılış imtahanlarında şagirdlərin 1-ci sinifdən 11-ci sinfə qədər formalaşdırılmış səriştələrinin, bacarıqlarının yoxlanılması nəzərdə tutulur. Ölkədə tədris prosesində tətilin müddəti öncədən proqnozlaşdırılandan da çox oldu. Belə ki, 4472 orta məktəbdə təhsil alan 1.5 milyon şagird, 51 ali təhsil müəssisəsində təhsil alan 165 min tələbə azı 60 gün kənarlaşacaqlar ki, bu da kifayət qədər uzun bir müddətdir. Buna görə də həlli gözlənilən ən ciddi problem 9 və 11 ci sinif şagirdlərinin imtahanıdır”.\nKamran Əsədov Dövlət İmtahan Mərkəzinin ali və orta ixtisas təhsili müəssisələrinə qəbul olmaq istəyənlər üçün elektron ərizə qəbuluna başladığını xatırladıb: “12 maydan etibarən ali təhsilin bakalavr səviyyəsinə və orta ixtisas təhsili pilləsinə (tam orta təhsil bazasından) ərizə qəbulu başlayıb və bu 5 iyuna qədər davam edəcək. Subbakalavrların isə ərizə qəbulu 1 iyundan başlayacaq. 6 gün ərzində 43834 abituriyent elektron ərizəsini təsdiq edib. Onlardan 39120 abituriyent I-IV ixtisas qrupu üzrə, 27337 nəfər V ixtisas qrupu üzrə, 27513 isə orta ixtisas təhsili pilləsinə qəbul olmaq üçün elektron ərizəsində seçim edib. Ən çox abituriyent hələ ki I ixtisas qrupu üzrə ərizə təqdim edib - 16613 nəfər. Ən az isə IV ixtisas qrupu üzrə abituriyent ərizə təqdim edib - 2898 nəfər. II qrup üzrə 7184, III ixtisas qrupu üzrə isə 12425 abituriyent ali təhsil almaq üçün elektron ərizə verib. I-IV ixtisas qrupundan olan abituriyentlərdən 3782 nəfər rus bölməsi üzrə elektron ərizə təqdim edib. V qrup rus bölməsi üzrə 2020 abituriyent elektron ərizəsini təsdiq edib”.


Kitabsevərlər üçün əsl cənnət » Qadin.Net ~ İlk milli qadın portalı\nKitabsevərlər üçün əsl cənnət\nBütün dünya şəhərlərində konsertlərə, idman mərasimlərinə və ya iaşə tədbirlərinə müxtəlif yanaşmalar ola bilər.\nAmma bir məsələ var ki, o, dəyişməz olaraq qalır: hansı ölkədə olur-olsun, onun pisi, yaxşısı yoxdur - kitab mağazaları əsl xəzinədir.\nSizlərə bu icmalda dünyanın müxtəlif kitab mağazalarının şəkillərini toplayıb dəyərli oxuculara təqdim edirik. Bu məkanlarda kitab seçməklə yanaşı, həm də bir fincan qəhvə içə bilərsiz, uşaqlar üçün istirahət və əyləncə meydançaları taparsız, özünüz isə çarpayıda rahatca uzanıb oxuya bilərsiz.\n1. Lello liman şəhərində kitab mağazası, Portuqaliya\n2. Xançjouda kitab mağazası, Çjeszyan, Çin\n3. Pekində uşaq kitab mağazası, Çin\n4. Maastrixdə kitab mağazası, Hollandiya\n5. Parisdə "Şekspir və Ko." kitab mağazası, Fransa\n6. Medelində kitab mağaza-kafesi, Kolumbiya\n7. Venesiyada kitab mağazası, İtaliya\n8. Buenos-Ayresdə kitab mağazası, Argentina\n9. Kiotoda, çarpayılı kitab mağazası, Yaponiya\n10. Mexikoda El-Pendulo kitab mağazası, Meksika\n11. Brüsseldə kitab mağaza-restoranı, Belçika\n12. Nyu-Yorkda "Rizzoli" kitab mağazası, ABŞ\n13. Tokioda çarpayılı kitab mağazası, Yaponiya\n14. Venesiyada, Bauer otelində kitab mağazası, İtaliya\n15. Lionda kitab mağazası, Fransa\n16. Bostonda kitab mağazası, Massaçusets ştatı, ABŞ\n17. Londonda "High Street" kitab mağazası, Böyük Britaniya.


Elm Tarixi İnstitutunun “Şuşa ili” çərçivəsində yeni layihəsi işıq üzü görüb - Ens.az - 4 dildə xəbərlər və ensiklopediya, ən son xəbərlər, en son xeberler\nElm Tarixi İnstitutunun “Şuşa ili” çərçivəsində yeni layihəsi işıq üzü görüb\nDərc edildi:\t 21 April 2022, 15.55 Baxış sayı: 146\nAzərbaycan Milli Elmlər Akademiyası (AMEA) Elm Tarixi İnstitutunun (ETİ) “Azərbaycan mühacirəti tarixində Şuşanın görkəmli şəxsiyyətləri” adlı yeni kitabı işıq üzü görüb. Kitab Azərbaycan Respublikası Prezidentinin “Azərbaycan Respublikasında 2022-ci il Şuşa ili” sərəncamına əsasən hazırlanıb.\nAzərbaycan Respublikası Diasporla İş üzrə Dövlət Komitəsininin dəstəyi ilə ərsəyə gəlmiş kitabın məsləhətçisi komitə sədri Fuad Muradov, layihəni rəhbəri və ön sözün müəllifi isə Elm Tarixi İnstitutunun Baş direktoru, tarix üzrə elmlər doktoru, professor Məryəm Seyidbəylidir.\nKitab 1752-1920 və 1920-1991-ci illərə qədər Şuşada anadan olmuş, təhsil almış və fərqli səbəblərdən mühacirət etmiş görkəmli şəxslər haqqında ətraflı məlumatı özündə əks etdirir. Hər iki dövrün özünəməxsus xarakterik xüsusiyyətlərini əks etdirən kitabın I dövrü Qarabağ ərazisində müstəqil idarəetmə üsulunun-xanlıq sisteminin yaradılmasından Azərbaycan Xalq Cümhuriyyətinin süqutunadək, II dövrü isə Azərbaycan Xalq Cümhuriyyətinin süqutundan Sovetlər Birliyinin dağılmasına qədər olan zaman aralığında Şuşanın xarici ölkələrə mühacirət edən görkəmli şəxsiyyətləri haqqında bioqrafik məlumatları əhatə edir.\nNadir mənbələr, əlyazmalar və arxiv sənədləri əsasında tərtib olunan kitabda Şuşa şəhərinin elmi-yaradıcılıq tarixi və burada dünyaya göz açan görkəmli tarixi şəxsiyyətlərin həyat və fəaliyyətləri, yaradıcılığı sistemli şəkildə tədqiq edilib. Azərbaycan və ingilis dillərində təqdim olunan, Azərbaycanın xüsusilə də Şuşanın tarixi haqqında yeni bilgiləri ehtiva edən kitab əhəmiyyətli mənbə kimi ölkə tarixşünaslığına böyük töhfə hesab etmək olar.\nKitab Azərbaycanın və Cənubi Qafqazın ən böyük mədəniyyət ocaqlarından biri olan Şuşada keçiriləcək Dünya Azərbaycanlılarının V Qurultayında təqdim ediləcək.


ramana qesebesi 3 otaq , Sabunçu rayonu menzil satisi\nElanlar ▸ Daşınmaz Əmlak ▸ Yeni bina evi ▸ ramana qesebesi\nElan nömrəsi: 466299\nSabunçu rayonu Ramana quşçuluqda yerləşir. Maştağa körpüsündən sonra svetofordan sağa, 3km içəridə, asfaltdan 2ci ev. 3 sotun içində tikilib, 3 otaq, üstü mansard. Suyu, işığı çəkilib, qaz 3 metr məsafədədir. Suvağı vurulub, alt üst taxta atmalar atılıb. Həyətində müxtəlif meyvə ağacları var.\nSənəd çıxarışdır, 99 illik.\nYolu asfaltdır, dayanacaqdan 500 m məsafədədir.\nQiymət 35000 azn.\nkuce Dadaseva, 3 otaq , Nərimanov rayonu\nXetai rayonu gence prospekti i.zulfuqarov kesismesi, 2 otaq\nev alqi satqisi ev elanlari unvan az evler kohne bina evi ev alqi satqisi qutu. az ilkin odenissiz kreditle masinlar moyka aparati samsun galaxy note 6 qiymeti kombi ustasi kondisioner ustasi kurslar yeni bina evleri nesimi rayonu nesimi rayonunda satilan evler nesimi qobuda satilan heyet evler iphone 5s tezbazar.az


“Qarabağ”ın hegemonluğu davam edir » Football-plus.az\n04 sen 11:23liqa\nPremyer-liqanın 3-cü turu ötən həftəsonu keçirilən 4 oyunla arxada qaldı. Həm nəticələr, həm də yaşanan olaylar ilə bağlı maraqlı görüntülərə şahidlik etdiyimizi deməliyik.\nHər şeydən əvvəl məhsuldarlığın ön planda olması diqqəti çəkir. Məsələn, açılış turundakı 4 oyunda qapılara cəmi 6 qol vurulmuşdusa, 2-ci turda azarkeşlər 8 qol izləmişdi. Bu dəfə qolların sayı 13-ə çatdı ki, ortalama hər oyuna 3 qoldan bir az artıq düşür. Görünür, komandaların öz oyununu tapması, turların irəliləməsi və artıq indidən rəqabətin baş qaldırması məhsuldarlıqda özünü göstərir.\nBombardirlərin siyahısına sürpriz adların başçılıq etməsi də diqqəti çəkir. Mövsümün kəşfi olacağı güman edilən İsmayıl İbrahimli orta sahədə nəinki parlaq çıxışıyla yadda qalır, onun hazırda “Qarabağ”ın ən sərrast futbolçusuna çevrilməsi xoşagələn haldı. İsmayılla eyni sayda – 3 qol vuran Mehdi Şərifinin həmin adlar arasında olması, açığı, gözlənilməzdi. “Sumqayıt” 3 tura cəmi 3 qol vurub ki, bütün qollarda Mehdinin imzası var.\nÇempionatdakı ümumi mənzərəyə gəlincə, “Sevilya”nı Bakıya gətirəcək “Qarabağ”ın səviyyə fərqi göz önündədi. Rəqib tanımayan ağdamlılar qarşısına çıxanı əzib keçir. Bir həftə əvvəl “Qəbələ”nin qapısına 3 qol vuran “köhlən atlar” bu dəfə “Səbail”i “tapdaladı”. İşin maraqlı tərəfi çempionun 270 dəqiqədi qapısında top görməməsidi. “Qarabağ”ın çıxışını yaxından izləyənlər artıq indidən bu komandanın ardıcıl 7-ci çempionluğunu bayram edəcəyini əminliklə söyləyir.\n“Qızıl” üçün mübarizə aparacağı güman olunan “Neftçi” cari mövsümdə ilk qələbəsini qazansa da, bu heç də asan başa gəlmədi. Düzdü, bakılılar 90 dəqiqə boyunca “Sumqayıt”dan üstün oyun sərgilədi. Lakin qələbə topunun son dəqiqələrdə vurulması ortaya müəyyən şübhələr çıxarır. Fakt budu ki, cəmi 3 tur keçməsinə baxmayaraq, artıq indidən “Qarabağ”la “Neftçi” arasında 5 xallıq fərq var.\nHələlik mövsümün sürpriz komandası kimi “Keşlə”nin adını çəkə bilərik. Tərlan Əhmədovun rəhbərlik etdiyi kollektiv ilk turda “Qarabağ”a uduzsa da, bir həftə sonra “Sabah”ı məğlub etməyi bacardı. Bu dəfə isə Qəbələ səfərindən 3 xalla döndü. Açığı, bunu proqnozlaşdırmaq olardı. Lakin bakılıların səfərdə 4:0 hesabı ilə qələbə qazanması bir qədər gözlənilməz oldu. Bu isə o deməkdi ki, çoxlarının siyahıdan sildiyi “Keşlə” “Sabah”, “Səbail” və “Zirə” ilə birgə üçüncülük iddiasını davam etdirəcək.\n“Sabah”ın halına acımamaq olmur. Yetərincə güclü heyətə malik olan “tələbələr” bu dəfə də qələbəyə həsrət qaldı. Medal iddiasını gizlətməyən komandanın hesabında cəmi 2 xalın olması ciddi şübhələrə yol açır. Əvəzində ortabab legionerlərlə yoluna davam edən “Zirə” parlaq və inamlı oyunla diqqəti çəkir. “Sabah”a uduzmayan kollektiv 4 xalla 4-cü pillədə qərarlaşsa da, 3 oyuna cəmi 2 qol vurması təəccüblü görünür.\n“Qəbələ”ylə “Sumqayıt”ın parlaq gələcəyindən nəsə yazmaq olduqca çətindi. Turlar irəlilədikcə bu komandaların əsl gücü görünür, ehtiyat qüvvənin olmadığı ortaya çıxır. Yaxşıya doğru nəsə dəyişməsə, Bakıdan kənar şəhərləri təmsil edən kollektivlər, çox güman, sonuncu olmamaq üçün mübarizə aparacaqlar.\nTurda baş verən olaylardan danışmalı olsaq, iki hadisəni xüsusi qeyd edə bilərik. Sənan Qurbanovun istefasını və “Neftçi” – “Sumqayıt” oyunundakı bərbad idarəçilik fonunda iki komanda üzvləri arasındakı münaqişəni. Ötən mövsüm bölgə təmsilçisinə ölkə kubokunu qazandıran Qurbanovun “zəiflər”lə ortaya məhsul qoya bilməməsi gedişini şərtləndirdi. “Bakcell Arena”da yaşananlar isə Səbuhi Bayramovun “ip”i əldən buraxmasının nəticəsiydi.\n1. Qarabağ 3 3 0 0 8-0 9\n2. Keşlə 3 2 0 1 5-1 6\n3. Səbail 3 2 0 1 4-4 6\n4. Zirə 3 1 1 1 2-2 4\n5. Neftçi 3 1 1 1 3-3 4\n6. Sumqayıt 3 1 0 2 3-5 3\n7. Sabah 3 0 2 1 2-3 2\n8. Qəbələ 3 0 0 3 0-9 0\nBombardirlər: İsmayıl İbrahimli (Qarabağ), Mehdi Şərifi (Sumqayıt) – 3, Ağabala Ramazanov (Səbail), Lorentso Frutos (Keşlə) – 2.\nNövbəti turun oyunları: 14 sentyabr – Sumqayıt – Zirə, Sabah – Qəbələ; 15 sentyabr – Keşlə - Səbail, Qarabağ – Neftçi.\nPremyer-liqanın qol kralı kim olacaq? Heç nəyi dəyişməyən tur Olaylar və qollar ilə zəngin nəhs tur Rəqəmlər, faktlar... Dabo bombardir olacaq


Eldar Mahmudovun “brilyant ovçuları”nın gizlinləri » Demokratik.Az\nDemokratik.Az » Eldar Mahmudovun “brilyant ovçuları”nın gizlinləri\nEldar Mahmudovun “brilyant ovçuları”nın gizlinləri\nƏsasən keçmiş "OBXSS” işçilərindən ibarət MTN-çilər ölkəyə bahalı daş-qaş gətirənləri tələyə salmaq üçün agentura şəbəkəsindən və xüsusi dinləmə qurğularından istifadə ediblər...\nSabiq milli təhlükəsizlik naziri Eldar Mahmudovun qiymətli daş-qaşlara, brilyanta xüsusi sevgisi olub. Sabiq nazirin sevgisi ilə tamahı ölkəyə qiymətdə ağır, çəkidə yüngül mallar gətirənlər üçün əməlli-başlı başağrısına çevrilib.\nSabunçu Rayon Məhkəməsində Həbib Həsənovun sədrliyi ilə ləğv edilmiş Milli Təhlükəsizlik Nazirliyinin (MTN) Transmilli İqtisadi Cinayətkarlığa Qarşı Mübarizə Baş İdarəsinin sabiq rəisi, general-mayor Sübahir Qurbanov, Monitorinq Mərkəzinin rəisi, general Teymur Quliyev və digərlərinin cinayət işi üzrə keçirilən proseslərdə brilyant alverçilərinin ifadələri bu baxımdan qiymətlidir. Məlum olur ki, onlar dünyanın dörd bir tərəfindən ölkəyə ən müxtəlif yollarla qiymətli daş-qaş daşıyıb gətiriblər. Sərhədləri aşan brilyantlar Eldar Mahmudovun "brilyant ovçuları”ndan ibarət xüsusi dəstəsindən yan keçə bilməyiblər.\nMəhkəmədə üzə çıxan ifadələrdən məlum olur ki, "mahmudovçular” ixtiyarlarına verilmiş, dövlətin, millətin maraqlarına xidmətlərində yardımçı olmağa hesablanan xüsusi vasitələrdən - xüsusi nəqliyyat vasitələri, agentura şəbəkəsi və şəbəkənin saxlanılması üçün büdcədən ayrılan pul vəsaitlərindən tutmuş xüsusi dinləmə qurğularına qədər - ölkəyə qaçaq və leqal yolla brilyant gətirənlərə qarşı istifadə ediblər. Azərbaycan sərhədlərini rahatca aşa bilən brilyant alverçiləri elə hava limanının qarşısındakı avtodayanacaqda qandallanıblar. Bundan sonra illərlə işlək vəziyyətdə olan ssenari işə düşüb. MTN-in girişindəki xüsusi buraxılış məntəqəsinə aparılan brilyant alverçiləri qaçaqmal yolu ilə ölkəyə brilyant gətirməkdə ittiham olunublar.\nSübahir Qurbanov və digərlərinin işi üzrə keçirilən prosesdə zərərçəkmiş kimi tanınan brilyant alverçilərindən biri də Mübariz Paşayevdir. Bir müddət əvvəl onun istintaq zamanı verdiyi ifadələr üzə çıxmışdı. Zərərçəkən göstərib ki, 2008-ci ildən zərgərlik məmulatlarının alveri ilə məşğul olmağa başlayıb, Hindistandan və Dubaydan brilyant daş-qaş alıb Bakıya gətirərək, Bakı Mərkəzi və "Moskva” univermaqlarında icarəyə götürdüyü ticarət məntəqələrində satışını həyata keçirib. Bildirib ki, 2010-cu ilin təxminən noyabr ayında növbəti dəfə daş-qaş almaq üçün təyyarə ilə Dubaya gedib oradan 580 min ABŞ dolları dəyərində brilyant daş-qaşlar alıb.\n"Həmin daşlar 2 min karat olmaqla əksəriyyəti xırda və ucuz, orta şəffaflı daşlar idilər. Bu işlə mütəmadi məşğul olduğum üçün hindistanlıların firmasında etibar qazanmışdım. Bu səbəbdən də 580 min ABŞ dolları dəyərində brilyant daş-qaşları nisyə vermişdilər ki, Bakıda satdırıb pullarını hissə-hissə ödəyim. Dubayda olan zaman orada zərgərlik fəaliyyəti ilə məşğul olan Araz adlı şəxslə görüşərək, 580 min ABŞ dolları dəyərində brilyantın rüsumunu ödəməyə gücüm çatmadığını bildirdim. Araz təklif etdi ki, brilyantların bir hissəsini özüm aparım, qalan hissəsinin də Bakıya çatdıracaq.\nDubaydan aldığım brilyant daş-qaşın 300 min ABŞ dolları dəyərində olan hissəsini özümlə götürüb təyyarə ilə Bakıya gəldim. Təxminən 20 gün keçəndən sonra axşam 23 radələrində özünü MTN əməkdaşı Fizuli Əliyev kimi təqdim edən şəxs mənə zəng edərək şam yeməyi yemək adı ilə küçəyə çağırdı. Həmin vaxt mən, Mərdəkanda, bağda idim. Fizulinin danışığından başa düşdüm ki, mənim yerimi dəqiq bilir. Belə ki, tam əminliklə mənə ”biz trasda səni gözləyirik" dedi. Əvvəllər Fizuli Əliyevlə heç vaxt rastlaşmamışdım, lakin barəsində "zərgərlərin qan içəni” kimi eşitmişdim.\nZəngdən sonra qaynım Ramin Nəzərov ilə birlikdə yola çıxdım. Yolda evimin qarşısında ağ rəngli "Toyota Prado” markalı avtomaşının dayandığını, avtomaşına yaxınlaşdıqda isə içərisində iki nəfər tanımadığı şəxsi gördüm. Sükan arxasında oturan özünü MTN əməkdaşı Fizuli Əliyev kimi təqdim etdi və şam yeməyi yemək üçün onlarla birlikdə getməyimizi istədi. Yolda gedərkən Fizuli Dubay şəhərində fəaliyyət göstərən Arazın işçisi Azər adlı şəxsi başqa bir şəxslə birlikdə brilyant gətirəndə metronun "Koroğlu” stansiyasının qarşısında tutduqlarını və ona görə də MTN-nə getmək lazım olduğunu bildirdi. MTN-nə çatandan sonra qaynım Ramini geri qaytardılar.\nMənim özümü isə girişdən sağda olan komendaturanın 2-ci mərtəbəsinə qaldırdılar. Orada Dubaydakı tanışım Arazın işçisi Azəri də gördüm. Məlum oldu ki, Dubaydan alıb Bakıya gətirmək üçün Araza verdiyim brilyantları o, Azərə verib. O da Fizuli Əliyevin işçiləri tərəfindən saxlananda, həmin brilyantların mənə məxsus olduğunu bildirib. Fizuli, Natiq və Fizulinin adını bilmədiyim digər işçiləri izahatımı alanda məni həbslə hədələyirdilər, lakin məni döymədilər.\nMən də onlara hər şeyi olduğu kimi danışdım. Həmin gecə məni komendaturanın bir otağında, Azəri isə başqa otaqda saxladılar. Gecə həyəcandan və qorxudan yata bilmədim, kabinetə saldıqlarından yatmağa şərait də olmadı. Ertəsi gün saat 9-10 radələrində Fizuli mənimlə təklikdə olan zaman sərbəst buraxılmağım üçün 1 milyon manat pul və Dubaydan gətirdiyim 580 min ABŞ dollar dəyərində olan brilyant daşlarını verməyimi tələb etdi. Əks təqdirdə həbs olunacağımı və malların müsadirə ediləcəyini bildirdi. Ona bu məbləğdə maddi imkanım olmadığını söylədim, malları borca götürdüyümü dedim. Fizuli Əliyev otaqdan çıxıb rəhbərliklə məsləhətləşəcəyini deyərək bir müddət keçəndən sonra yenidən qayıtdı.\nHər dəfə qayıdıb gələndə ona istədiyi məbləğdə pulu və brilyantları verməyimi deyirdi. Uzun müddət ərzində alver söhbəti apardıqdan sonra Dubaydan gətirilən 280 min ABŞ dolları dəyərində brilyantın müsadirə olunması, özüm tərəfindən qanuni yolla gətirilmiş 300 min ABŞ dolları dəyərində brilyantları da onlara verəcəyim təqdirdə buraxılacağım barədə razılaşdıq. Bundan sonra Fizuligil mənim işlədiyim, Kukla Teatrı ilə üzbəüz olan Bakı Univermağındakı ticarət obyektinə getdilər. Həmin ticarət obyektinin seyfində saxlanılan 300 min ABŞ dolları dəyərində olan brilyantları Fizuliyə və yanında olmuş Natiq Alıyevə verdim. Həmin vaxt Fizuli kiminləsə telefonla danışdı və danışandan sonra seyfdən götürdüyü brilyantları geri qaytarıb çıxıb getdilər" deyə, zərərçəkən istintaqa verdiyi ifadəsində qeyd edib.\n"Mahmudovçu”ların işi üzrə oxşar ifadələr az deyil. Belə aydın olur ki, ölkəyə qaçaq yolla brilyant gətirənlər daim və xüsusi nəzarət altında olublar. Sadəcə, onlara imkan verilib ki, ölkəyə brilyant gətirsinlər və çoxlu pul qazansınlar. Sonradan isə bir əməliyyatla onları saxlayıb brilyantlarını da, pullarını da əllərindən alıblar. Diqqət çəkən digər məqam isə "brilyant ovçuları”ndan ibarət "mahmudovçu” qrup üzvlərinin rəhbərliyinin sabiq "OBXSS”-çilərdən ibarət olmasıdır. Bu da ondan irəli gəlir ki, sabiq nazirin özü də sovetlər dönəmində OBXSS-in rəisi olub. Köhnə işçilərini sonradan MTN-ə transfer etməklə onlar üzərində brilyant sevgisini qarşılayıb.\nBu sevginin qurbanları sırasında xeyli brilyant qaçaqçıları var. Onların bir çoxları bu gün də üzə çıxmaqdan çəkinirlər. Bilirlər ki, əməlləri qanuna uyğun deyil. Üstəlik aralarında döyülənləri, təhqir olunanları olub. Bir çoxları ölkəyə gətirdikləri brilyantlarla vidalaşaraq oranı tərk edə biliblər. Bəzilərinin isə vəziyyəti lap pis olub - bir neçə yüz min manat, hətta milyon manatla ölçülən qiymətli daş qaşları ilə bərabər bir neçə yüz min xərac verməklə canını "mahmudovçular”dan qurtara biliblər. Bununla belə elələri də olub ki, aylıq xərac qarşılığında illərlə ölkəyə qaçaq yolla brilyant gətirməkdə davam ediblər. Brilyant alveri Eldar Mahmudovun şifahi göstərişi ilə tam olaraq nəzarətə götürülüb. Brilyant alverçiləri bu gün də Sübahir Qurbanovun işçisi, polkovnik Füzuli Əliyevin adı gələndə özlərini yaxşı hiss etmirlər. Onun rəhbərliyi ilə illərlə xüsusi brilyant ovçuları fəaliyyətdə olub. Ölkəyə daş-qaş, qızıl və digər zinət məmulatlarını gətirənlər MTN-ə aparılıb, aylıq haqq verməyə məcbur ediliblər. Xüsusilə brilyant qaçaqmalçıları daim nişangahda saxlanılıb. "Ovlanmış” brilyant qaçaqçılarından bəziləri Eldar Mahmudova brilyant daşımağa məcbur ediliblər.\nFüzuli Əliyevin bu cür fəaliyyəti nazir Eldar Mahmudov tərəfindən bəyənilib. Onun vəzifəsi tez bir zamanda yüksəldilib. Brilyant qaçaqçılarını inhisarda saxlayan qrupa rəhbərlik edən Füzuli Əliyev qısa müddət ərzində IV Baş İdarədə məsul vəzifələrə təyin olunub. Eldar Mahmudov onu 2011-ci ildə 2-ci idarənin rəis müavini, 2012-ci ildə 1-ci idarənin rəisi, 2015-ci ildə Baş İdarənin rəis müavini vəzifəsinə qədər irəli çəkdirib. 2013-cü ildən başlayaraq həmin qrup brilyant qaçaqçıları ilə yanaşı qara pulların leqallaşdırılması ilə məşğul olan, büdcə pullarının nağdlaşdırılması və sonradan mənimsənilməsini gerçəkləşdirən ayrı-ayrı şəxslərə də qarmaq atmağa başlayıb. Eldar Mahmudovun brilyant sevgisi, pul hərisliyi onun yaratdığı qrupun fəaliyyəti ilə təmin olunub.\nQeyd edək ki, hazırda məhkəmə qarşısına çıxarılan Sübahir Qurbanov və digərlərinə qarşı Cinayət Məcəlləsinin 145.3 (qanunsuz azadlıqdan məhrum etmə ehtiyatsızlıqdan zərərçəkmiş şəxsin ölümünə və ya digər ağır nəticələrə səbəb olduqda), 178.3.1, 178.3.2 (dələduzluq mütəşəkkil dəstə tərəfindən külli miqdarda ziyan vurmaqla törədildikdə), 179.3.1, 179.3.2 (Mənimsəmə və ya israf etmə mütəşəkkil dəstə tərəfindən külli miqdarda törədildikdə), 181.3.1, 181.3.2 (quldurluq mütəşəkkil dəstə tərəfindən külli miqdarda əmlak əldə etmək məqsədi ilə törədildikdə), 182.3.1, 182.3.2 (hədə-qorxu ilə tələb etmə külli miqdarda əmlak əldə etmək məqsədi ilə törədildikdə ), 228.4 (qanunsuz olaraq qaz silahını, soyuq silahı, o cümlədən soyuq atıcı silahı əldə etmə, satma və ya gəzdirmə), 302.1, 302.2 (gizli qaydada informasiya alınması üçün nəzərdə tutulmuş texniki vasitələrdən istifadə edilməklə əməliyyat-axtarış fəaliyyəti haqqında qanunvericiliyi pozma), 311.3.1, 311.3.2, 311.3.3, 311.3.4 (rüşvət alma qabaqcadan əlbir olan bir qrup şəxs və ya mütəşəkkil dəstə tərəfindən hədə-qorxu tətbiq olunmaqla külli miqdarda və təkrar törədildikdə), 313 (vəzifə saxtakarlığı), 320.1, 320.2 (Rəsmi sənədləri saxtalaşdırma və bilə-bilə saxta sənədlərdən istifadə etmə), 341.2.1, 341.2.2 və 341.2.3-cü (bir qrup şəxs tərəfindən silah tətbiq olunmaqla hakimiyyətdən sui-istifadə etmə, hakimiyyət həddini aşma və ya hakimiyyətdən istifadə etməmə ağır nəticələrə səbəb olduqda) maddələri ilə ittihamlar irəli sürülüb.\nEldar Mahmudov üç generalını necə xilas edir?\nÇovdarovun Afrikadakı “brilyant əli” niyə vuruldu


Ermənistan yenidən çalxalanır\nErmənistan yenidən çalxalanır Dünya\n2 Dekabr 2014 14:59\nParlamentin binası qarşısında Sarkisyana qarşı aksiya keçirilib\nBir neçə gün öncə Ermənistan parlamentinin iqtisadiyyat üzrə komissiyası Ermənistanın Avrasiya İqtisadi İttifaqına qoşulması barədə sazişi bəyənib. 5 deputat sənədin lehinə, 2 deputat isə əleyhinə səs verib. Hakim Respublika Partiyasının, müxlifətçi "Çiçəklənən Ermənistan" və "Daşnaksutyun" partiyalarını nümayəndələri və 1 nəfər bitərəf deputat sənədin lehinə səs verib.\nSənədin əleyhinə çıxan 2 deputat isə "İrs" və "Azad demokratlar" partiyalarını təmsil edirlər. Erməni mətbuatı hər iki partiyanın nümayəndələri Tevan Poqosyan və Xaçatur Kokobelyan qərbyönümlü olmaqları ilə ad çıxarıblar.\nMüstəqil ekspertlər Avrasiya İttifaqına daxil olmaq üçün imzalanan sənədi təslim aktı sayırlar və Avrasiya İttifaqında rəsmi üzvlüyə başlanılan 1 yanvar 2015-ci il tarixini Ermənistan dövlətçiliyinin sonu kimi dəyərləndirirlər.\nParlamentin komissiyasının bu qərarından sonra yenidən meydanlara axın oldu. Məqsəd Ermənistanın Avrasiya İttifaqına qoşulmasına etirazdır. Dünən yenidən İrəvanda Ermənistan parlamentinin binası qarşısında aksiya keçirilib.\n"Armenia today" saytının verdiyi xəbərə görə, aksiya iştirakçıları Ermənistanın Avrasiya İqtisadi İttifaqına qoşulmasına etiraz edirlər.\nAksiyada bir qrup vətəndaş, QHT və müxalifət partiyalarının nümayəndələri iştirak edirlər. Onlar hər bir deputatın adına məktub yazıblar. Məktubda deputatlar Ermənistanın Avrasiya İqtisadi İttifaqına qoşulmasına dair razılaşmanın ratifikasiyasına qarşı çıxmağa çağırılır.\nAksiyada iştirak edən müxalifət liderlərindən biri Paruyr Ayrikyan ölkənin Avrasiya İttifaqına sürükləyən insanları ruhi dispanserə yerləşdirməyə çağırıb: "Çünki heç bir normal adam bu sazişin ratifikasiyasına səs verə bilməz"\nXatırladaq ki, Ermənistanın Avrasiya İqtisadi İttifaqına qoşulması haqqında müqavilə Ali Avrasiya İqtisadi Şurasının oktyabrın 10-u Minskdə keçirilən sammitində imzalanıb. Rusiya, Qazaxıstan, Belarus, Ermənistan prezidentlərinin imzaladığı müqavilə dörd ölkənin parlamentində təsdiqlənməli və 2015-ci il yanvarın 1-dən qüvvəyə minməlidir.\nNoyabrın 14-də Ermənistanın Konstitusiya Məhkəməsi ölkənin Avrasiya İqtisadi İttifaqına qoşulması barədə müqaviləni konstitusiyaya uyğun sayan qərar qəbul edib və ratifikasiya üçün parlamentə göndərib.\nAksiyanın iştirakçıları 131 deputatın hər birinə məktub ünvanlayaraq müqavilənin ratifikasiyası əleyhinə səs verməyə çağırıblar. Müxalif liderlərdən Paruyr Ayrikyan aksiyada çıxış edərək deyib ki, ağlı başında olan heç bir şəxs belə müqavilənin ratifikasiyasına səs verməz: "Ratifikasıyanın lehinə səs verən adam gələcək nəsillərə belə bir etiraf yazıb qoymalıdır: "Həmin vaxt mən eşşək olmuşam".\nQeyd edək ki, Ermənistan Milli Müqəddəratı Təyinetmə Birliyinin sədri olan Paruyr Ayrikyan Ermənistan siyasətində Rusiya əleyhinə çıxışları ilə tanınıb.\nO da qeyd olunur ki, Ermənistanın Avrasiya İqtisadi İttifaqına qoşulması onun 3 milyard dollar itirməsinə gətirib çıxaracaq. Bu barədə erməni ekspert Aşot Tavadyan söyləyib. O qeyd edib ki, bu gün Ermənistandan praktik olaraq bütün hazır məhsullar Rusiyaya ixrac edilir.\nEkspertin sözlərinə görə, Ermənistan enerji cəhətdən də Rusiyadan asılıdır: "Biz nüvə yanacağının 100% və qazın 90% bu ölkədən idxal edirik", deyə ekspert bildirib.\nAvrasiya İqtisadi İttifaqına inteqrasiya proseslərinə həsr olunmuş parlament dinləmələri zamanı danışan ekspert ölkənin Rusiyadan asıllığını gözlər önünə sərib.\nAşot Tavadyan qeyd edib ki, Ermənistana investisiyaların və şəxsi pul transfertlərin də böyük bir hissəsi Rusiyadan gəlir: "Enerjidaşıyıcılarına gəlincə, biz hər min kubmetr qazı 189 dollara alırıq. Bu beş il ərzində erməni istehlakçılarına 1 milyard dollar qənaət etməyə imkan verəcək".\nErməni ekspert bildirib ki, rəsmi statistikaya görə, Ermənistanın real sektorunda Rusiyanın xarici investisiyaları təxminən 512 mln. dollar təşkil edib. Yanvar-iyun ayları ərzində isə Ermənistanın real iqtisadiyyat sektoruna xarici investisiyaların ümumi axını 2014-cü ildə təxminən 1 milyard dollar təşkil edib.\nRusiyadan Ermənistana şəxsi pul transfertləri isə yanvar-sentyabr ayları ərzində 1 milyar dolları ötüb. Bundan başqa Ermənistanın Avrasiya İqtisadi İttifaqına üzvlüyünün təmin olunması üçün xeyli vəsait lazımdır. Həmin vəsait əsasında Ermənistanın gömrük və digər sahələrdə reqlamentlərin, eləcə proqram təminatının Aİİ tələblərinə uyğunluğu təmin edilməlidir. Bu barədə isə "Epress.am" nəşri "Aykakan Jamanak" qəzetinə istinadən xəbər verir.\nNəşr yazır: "Bəzi qiymətləndirmələrə görə, ilkin mərhələdən rəsmi üzvlüyə qədər bu işlərin həyata keçirilməsi üçün ilkin olaraq 70 milyon dollar lazımdır, bunun böyük hissəsi, yəni təxminən 40 milyon dolları Aİİ-yə üzv ölkələr, əsas isə Rusiya təqdim etməli idi. Bir neçə ay davam edən danışıqlardan sonra Maliyyə Nazirliyi bu pulun alınacağına ümid etmir".\nQəzetin mənbələri bildirirlər ki, tezliklə ölkə hökuməti göstərilən 40 milyon dolların başqa mənbədən alınması məsələsini müzakirə edəcək: "Hələlik heç bir mənbə yoxdur, üzvlüyə isə cəmi bir ay qalıb".\nQazaxstanlı ekspert Aydarxan Kusaionov da Ermənistanın bu təşkilata üzvlüyünə qəti qarşıdır. Rusiyadan fiziki şəxslər hesabına edilən pulköçürmələr Ermənistanın ixracatından daha böyükdür.\nHətta Ermənistanın özündə belə təşkilata üzvlüyünə mənfi baxırlar. Azad Demokratlar Partiyasının sədri Anuş Sedrakyan hesab edir ki, Ermənistanın üzvlüyü iqtisadi baxımdan düzgün addım deyil. Bu, ilk növbədə ittifaqın iqtisadiyyatına zərər vuracaq.\nDünən isə erməni mətbuatı yazıb ki, Sarkisyan yeni il ərəfəsində Ermənistanda Avropa standartlarına uyğun gələn ilk həbsxana açılıb. Hadisə ilə bağlı keçirilən təntənəli mərasimə nəinki yüksək çinli məmurlar, həm də Serj Sarkisyan özü gəlmişdi. Sən demə, həbsxananın açılışı Ermənistan üçün "çox önəmli hadisə" imiş.\nSarkisyan çoxsaylı vədlərinə baxmayaraq, Ermənistan əhalisinin ağır həyatını azacıq da olsun, yünülləşdirmək üçün heç bir iş görməyib. Amma yeni tikilmiş həbsxanada isə dustaqlar özlərini "Avropadakı kimi" hiss edəcəklər.\nErmənistanın statistika xidməti bildirir ki, ölkədə yoxsulluq həddindən aşağı yaşayan insanların sayı 300 mindən çoxdur. Erməni nəşrləri artıq həyəcan təbili çalmağa başlayıblar - dekabrın 1-dən ərzaq məhsullarının qiyməti yetərincə artıb. Deməli, çox yoxsulların sayı daha da artacaq.\nAmma yüzlərlə dustaq öz cəzasını ölkə tərəfindən açılmış çox rahat həbsxanada çəkəcək. Azadlıqda qalan yerliləri, yəqin ki, onlara həsəd aparacaqlar.\nXalq demişkən, heç kimə rişxənd eləmə, öz başına gələ bilər. Yəqin buna görədir ki, bu müdrik kəlama riayət edən məmurlar məxsusi olaraq yeni həbsxanaya baxmağa gəliblər. Öyrənmək istəyirlər ki, görəsən, Avropa standartlarına tam uyğun gəlirmi, komfortludurmu, əlavə hansı rahatlıqları təmin etmək lazımdır? Axı heç kim istisna etmir ki, onların bir neçəsi bu Avropa səviyyəli müəssisənin sakininə çevriləcəklər.\nAmma üstünə hər küncdən "Sarkisyan, çıx get!" qışqırılan bir prezidentin başına nə gələcək, indidən demək çətindir. Amma sual hər həlda, çox maraqlıdır.


Həsən Seyidbəyli | Azərbaycan kinosu | Kayzen\n15 yanvar 2013, 21:23\nSsenarist, rejissor, yazıçı, əməkdar incəsənət xadimi, xalq artisti Həsən Seyidbəyli. Uzun illər Kinematoqrafçılar İttifaqı İdarə Heyətinin sədri olmuş bu unudulmaz şəxsiyyət haqqında düşünəndə onun genişşaxəli yaradıcılıq yolu göz önündə canlanır. Kinorejissor kimi də, yazıçı kimi də çox uğurlara imza atmış, nailiyyətlər qazanmış Həsən Seyidbəylinin mənəvi dünyamızın formalaşmasında böyük xidmətləri var. O, nəinki Azərbaycan, hətta sovet kinosunun aparıcı rejissorlarından və ədəbiyyatımızın görkəmli nümayəndələrindən biri olub. Onun hər iki sahədəki yaradıcılığını araşdırarkən heyrətlənməyə bilmirsən. Elə mövzulara toxunub, elə bəşəri ideyalara söykənib ki, həmişəyaşardır, həmişə seviləndir.\nHəsən Seyidbəyli 1920-ci ilin 22 dekabrında Bakıda anadan olub. İlk təhsilini 132 saylı orta məktəbdə alıb. Hələ kiçik yaşlarından kinoya, ədəbiyyata böyük marağı olub. Bir çox nasirlər kimi o da bədii yaradıcılığa şeirlə başlayıb. Bioqrafiyasından məlum olur ki, əvvəlcə Leninqradda (indi Sankt-Peterburqda) Kino Mühəndisləri İnstitutunda, sonra isə Moskva Dövlət Kinematoqrafiya İnstitutunun kinorejissorluq fakültəsində təhsil alıb. Yaradıcılığa böyük marağı onu ilk dəfə ədəbi etüdlər, bədii lövhələrlə bağlı ssenarilər yazmağa sövq edib. İlk təcrübə filmləri böyük uğur qazanıb. Mütəxəssislər, kinonəzəriyyəçiləri birmənalı olaraq onun istedadlı kino rejissoru kimi uğur qazanacağını, məşhurlaşacağını əvvəlcədən söyləyiblər.\n1943-cü ildən Bakı kinostudiyasında işləyən Həsən Seyidbəyli bir sıra rəngli kino oçerklər, qısametrajlı filmlər çəkməyə başlayıb. Bir əlində kamera, bir əlində də qələmi möhkəm saxlayan Həsən Seyidbəyli ötən əsrin ortalarında Sovet Xəbərlər Bürosunun müxbiri kimi də fəaliyyət göstərib.\nHəsən Seyidbəylini yaxından tanıyanlar söyləyirlər ki, nikbin, səmərəli həyatsevər təbiəti onun yaradıcılığına da hakim olub. Bu səbəbdən də əsərlərində həmişə milli ruh lövbər salıb. Tariximizə, adət-ənənəmizə, soy kökümüzə olan marağı, dürüst münasibəti əsərlərində də öz əksini tapıb. Həsən Seyidbəyli son dərəcə həssas, duyumlu, yurdsevər, torpağa bağlı bir şəxsiyyət idi. Ötən əsrdə 37-ci il repressiyalarının doğurduğu faciələri yaşamaq, millətin mənəviyyatına sancılan oxlardan xəbərdar olmaq, təzyiqlərin, diktələrin burulğanlarından salamat çıxmaq, həm də həyat həqiqətinə sadiq qalaraq bunu bütün yaradıcılığı boyu əsərlərində bildirmək, gizli məqamlarla təzadların doğurduğu haqsızlıqları əks etdirmək çox çətin idi. Zülmün üstünə getmək həyat bahasına başa gəlirdi, amma nə xoş ki, Həsən Seyidbəyli bunu bacardı. Bu gün də onun bir rejissor kimi çəkdiyi, ssenaristi olduğu filmlərə baxanda gizli mətləblərlə böyük mənalar bildirməyi, tamaşaçını, oxucunu heyrətləndirir. Çox haqlı olaraq deyirlər ki, Həsən Seyidbəylinin bədii əsərləri, filmləri milli tariximizin bədii salnaməsidir. Həqiqətən də, onun təlqin etdiyi ideyalar həmişə işıqlıdır. Millətini sevən bir şəxsiyyət kimi Həsən Seyidbəyli xalqımızın yaşadığı problemi də bilirdi və ona həssas yanaşmağın yolunu da. Bunun da nəticəsində çəkdiyi filmlərlə milli kinomuza, yazdığı əsərlərlə ədəbiyyatımıza yeni uğurlar gətirdi. Ən diqqətçəkən məqam budur ki, imza atdığı əsərlərin, çəkdiyi filmlərin heç biri quruluşun quluna çevrilmədi. Zamanın sınaqlarından qalib çıxdı, yaşadı, yaşayır və yaşayacaq.\nHəsən Seyidbəylinin ssenarisi əsasında «Doğma xalqımıza» (1954), «Qızmar günəş altında» (1956) filmləri çəkildi. «Uzaq sahillərdə» filmi isə bu istedadlı yazıçının çox uğurlu addımlarından biri oldu. Onun İmran Qasımovla birgə yazdıqları «Uzaq sahillərdə» ssenarisinə kinorejissor Tofiq Tağızadə çox orijinal quruluş verdi. 1958-ci ildə ekranlarımızda nümayiş etdirilən film müəlliflərinə böyük şöhrət gətirdi. Sonrakı illər də onun həm rejissor, həm ssenarist kimi yaradıcılığında yeni nailiyyətlərlə naxışlandı. «Telefonçu qız» (1962), «Kimi daha çox sevirik» (1964), «Möcüzələr adası» (1965), «Sən niyə susursan» (1966), «O qızı tapın» (1970), «Xoşbəxtlik qayğıları» adlı filmlərin ssenari müəllifi də, rejissoru da Həsən Seyidbəylinin özüdür. Bu arada iki filmə quruluş verib. Onun rejissorluğu ilə doğulan və milli kino tariximizin qızıl fonduna daxil olan «Bizim Cəbiş müəllim» və «Nəsimi» filmləri böyük şöhrət qazandı.\nMaraqlıdır ki, Həsən Seyidbəylinin bütün filmlərində ümumi bir ahəng var. Bu da qəhrəmanların daxili aləmini açmağa yönələn xətlər, milli dəyərlərə üstünlük, bədii ümumiləşmə vasitəsilə insan mənəviyyatının dərinliyinə işıq saçmaq. Seçdiyi qəhrəmanların mənəviyyatındakı təmizlik elə təsirli və qüdrətli verilir ki, filmdən doğan bir ruhda saflığa, paklığa bir çağırış var. İstər müharibə mövzusunda çəkilmiş «Bizim Cəbiş müəllim» filmi olsun, istərsə də Nəsiminin həyatından bəhs edən eyniadlı ekran əsəri. Bütün bu adıçəkilən və çəkilməyən filmlərdə mənəviyyatın qələbəsi öndə olur, həyat həqiqətinə sadiqlik duyulur. Həsən Seyidbəylinin ekran həyatı verdiyi qəhrəmanları milli kinomuzu zənginləşdirdi.\nHəsən Seyidbəyli İsa Hüseynovla birlikdə «Nizami» filminin də ssenarisini yazırdı. Təəssüf ki, bu filmin rejissoru olmaq Həsən Seyidbəylinin qismətinə düşmədi. O, 59 yaşında dünyasını dəyişdi. Həmin filmə Eldar Quliyev quruluş verdi.\nHəsən Seyidbəyli kinoya çox bağlı idi. Onu hər gün qəbul edilən həyat nemətləri — hava, su, çörək qədər sevirdi. Hətta deyirdi ki, yeri gələndə bunlarsız da yaşamaq olar, amma kinosuz yox. Zarafatından da qalmırdı: «Onsuz da Şəkər xanım (şəkər xəstəliyini nəzərdə tuturdu — F.X) mənə çox şeyi qadağan edir. Bircə kinoya gücü çatmaz». Hətta öz övladlarını da kiçik yaşlarından filmlərdə çəkərdi. Bəlkə də arzusu onları da bu sahədə görmək idi. Amma nədənsə sonra özü fikrindən daşınıb, övladları başqa sənət seçiblər. «Bizim Cəbiş müəllim» filmində oğlanlarından Ziya Namiq, Mehdi və qızı Məryəm Cəbiş müəllimin uşaqlarının rollarını yaradıblar. Hətta Məryəm altı yaşında «Telefonçu qız» filmindəki baş qəhrəmanın uşaqlığını canlandırıb. «Nəsimi» filmində də Məryəmi Fatma roluna çəkmək istəyib, amma nədənsə bu arzusu baş tutmayıb.\nKinoşünaslar da söyləyirlər ki, Həsən Seyidbəyli öz filmlərində tanınmayan, amma istedadlı insanları çəkərdi. «Nəsimi» filmi buna sübutdur. Baş rolu yaratmaq üçün namizədlərin sayı çox olub. Lakin Həsən Seyidbəylinin inadı və həssas duyumu yalnız Rasim Balayevə yönəlib. Gənc bir tələbənin belə bir tarixi şəxsiyyətin, böyük şairin obrazını məharətlə yaratmasına inanan Həsən Seyidbəyli həqiqətən də yanılmadı. Müdrik və uzaqgörən insan idi Həsən Seyidbəyli. İşinə də, sənətinə də məsuliyyətlə yanaşırdı. Seçimində həssas idi. Onun üçün əsas meyar istedad və yenə də istedad olardı.\nHəsən Seyidbəyli həm də görkəmli yazıçı idi. Onun nəsr əsərləri keyfiyyətcə sanballı, məzmunca bitkin idi. Bu səbəbdən də Azərbaycan ədəbiyyatında bu müəllifin öz yeri və möhürü var. İlk kitabı — «Kənd həkimi» 1950-ci ildə çap edilib. Ömrünün sonuna kimi müxtəlif nəşriyyatlarda 20-dən artıq kitabı işıq üzü görüb. Həm uşaqlar, həm də böyüklər üçün müxtəlif mövzularda mükəmməl nəsr nümunələri yaradan Həsən Seyidbəylinin «Cəbhədən cəbhəyə», "İllər keçir" (şərikli), «Uzaq sahillərdə (şərikli)», «Tərsanə», "Çiçək" povest və romanları müəllifinə böyük şöhrət gətirmişdi. İmran Qasımovla birgə yazdığı «Uzaq sahillərdə» kitabı dəfələrlə nəşr edilib. Dövrün ədəbi tənqidində Həsən Seyidbəyli nəsri barədə də tənqidçilər xoş sözlər deyir, yazıçının uğurundan söz açırdılar.\nHəsən Seyidbəyli həm də peşəkar publisist idi. İctimai-siyasi xadim kimi diqqət mərkəzində olan bu şəxsiyyət tez-tez xarici ölkələrdə müxtəlif səfərlərdə olurdu. Hər səfərdən qayıdışı isə mətbuat səhifələrində oçerk, təəssürat, yol qeydləri kimi öz əksini tapırdı. Müəllifin bu sahədəki xidmətləri təqdirəlayiqdir. "İlk tanışlıq", «On beş gün Yaponiyada», «Yuqoslaviya xatirələri», "İyirmi gün Amerikada", «Gördüyüm yerlər...» adlı publisistik kitablarda məhz səfər təəssüratlarından bəhs edilir.\nHəm kinorejissor, həm də yazıçı kimi mükəmməl yaradıcılığa malik olan Həsən Seyidbəyli bir neçə çağırış Azərbaycan Ali Sovetinin və Bakı Sovetinin deputatı kimi də fəaliyyət göstərib. Filmləri ümumittifaq kino festivallarında priz və diplomlara layiq görülüb. Azərbaycan Kinematoqrafçılar İttifaqının katibi və sədri vəzifəsində işləmiş Həsən Seyidbəylinin yaradıcı əməyi həmişə qiymətləndirilib. O, "Şərəf" nişanı, «Qırmızı əmək bayrağı» ordenləri və medallarla təltif edilmişdir.\nHaqq dünyasına qovuşmasından bizi 30 ildən artıq vaxt ayırsa da Həsən Seyidbəyli heç vaxt unudulmayıb. Nə qədər ki, onun filmləri nümayiş etdirilir, nə qədər ki onun kitabları oxunur, qəhrəmanlarının müdrik və yumorlu sözləri dillər əzbərinə çevrilir Həsən Seyidbəyli unudula bilərmi? O, elə mövzulara həyat verdi ki, həm əsərləri əbədiyaşarlıq qazandı, həm də müəllifinə ölümsüzlük gətirdi. Çəkdiyi filmlərin 60-70 yaşı var. Amma bu gün də baxılır və hər dəfə də tamaşaçıya təzə görünür. Gənc nəsil heyrətlənir, yaşlı nəsil «nostalgiya» keçirir. Bu da ömrün 90-cı qışı… Yenə qarşıdan illər gəlir. Hər ilin də öz münasibəti, öz oxucusu doğulur. Həsən Seyidbəyli 100-ə də, 200-ə də qovuşacaq. Amma həmişə bir xiffət səslənəcək: unudulmaz yazıçı cəmi 59 il yaşadı. Əsərlərinin yaşı isə daha çoxdur. Yaratdıqları qocaldıqca, özü də ucalacaq.\n16 yanvar 2013, 09:54\nnilufer, çox sağ olun nəşrə görə. Əvvəla, öz istedadlı, bacarıqlı, əsl sənətkarlarımızdan yazmağa, burda paylaşdığınıza görə çox bəyəndim. İkincisi isə, bilmədiyim bəzi maraqlı məlumatları öyrəndiyim. Minnətdaram +\n16 yanvar 2013, 10:49\n2-ci video açılmadı nədənsə. Həsən Seyiidbəylinin şəklini qoysaydınız, daha məqsədəuyğun olardı. Tanımayanlar tanıyardı.


Göndərilib Sep 14, 2017 by telaeris\nBaş ofisi İndiana, Munster-də yerləşən RS2 Technologies, texnologiyaya əsaslanan, son dərəcə giriş nəzarəti aparatı və proqram təminatı istehsalçısıdır. Şirkətin aparat xətti geniş bir sıra idarəetmə prosessorları, giriş / çıxış modulları, multipleksorlar, qapılar, kart oxuyucular və yaxınlıq və ağıllı kartları əhatə edir. RS2 ayrıca Access It! ® giriş nəzarəti proqramı ilə sənayenin ən inkişaf etmiş, istifadəsi asan proqram təminatını təklif edir. Mercury Security-nin dünya miqyasında yalnız dörd Platin Elite Partners-dən biri olaraq, dünyanın hər yerindəki istifadəçilərə bu gün mövcud olan ən güclü açıq platforma giriş idarəetmə həllini təmin etmək üçün Authentic Mercury ™ aparatından istifadə edirik. RS2, Windows Yerləşdirilmiş İş ortağı və ISV (Müstəqil Proqram Satıcısı) proqram həlləri səriştəsi vəziyyətinə sahib bir Microsoft Sertifikatlı Tərəfdaşdır.


Təbriz-Zəncan yolunda dəhşətli yol qəzası: 4 ölü, 26 yaralı\nGünAz TV: Güney Azərbaycan yolları can almaqda davam edir.\nBu dəfə dəhşətli yol qəzası xəbəri Təbriz-Zəncan yolundan gəlib. Məlumata görə, fevralın 18-i yerli vaxtla saat 2:50-də Xoy şəhərindən Tehrana yola çıxan avtobus yoldan çıxaraq aşıb. Hadisə Təbriz-Zəncan yolunda Bostanabad-Həştruda yoluna 40 kilometr qalmış baş verib.\nAğır yol qəzasında 4 nəfərin öldüyü və 26 nəfərin yaralandığı bildirilir.\nBu barədə Şərqi Azərbaycan Təcili Tibbi Hadisələr Mərkəzinin İctimaiyətlə Əlaqələr Şöbəsinin rəisi Fərzad Rəhmani mətbuata məlumat verib.\n“Baş verən yol qəzasında 4 nəfər ölüb, 4-ü qadın olmaqda 26 nəfər müxtəlif dərəcəli bədən xəsarəti alıb. Yaralılardan 9-ü Həştrud, 11-i isə Təbrizin Sina xəstəxanasına çatdırılıb. Vəziyyəti daha ağır olan 6 yaralı isə Təbrizin İmam Rza xəstəxanasına aparılıb. Yaralılardan 3-nün vəziyyəti çox ağırdır”- deyə o bildirib.\nF.Rəhmaninin sözlərinə görə, hadisə yerində ölən sərnişinlərin 1-i qadın, 3-ü isə kişi olub.\nGüney Azərbaycan yollarında təxminən hər gün çoxsaylı insan tələfatı və kütləvi xəsarət alma ilə nəticələnən müxtəlif yol qəzaları baş verir. Ölkənin səlahiyyətli orqanları isə insan həyatına real təhlükə yaradan problemi müxtəlif səbəblərlə izah edir və bu barədə tədbir almaq yerinə, sadəcə xəbər yaymaqla kifayətlənirlər. Ekspertlər yolların qeyri-standard olması, avtomobillərin keyfiyyətsiz olması və insan amilini baş verən qəzalarının səbəbi kimi göstərir.


Üç şеy nifаqа sәbәb оlаr » Shia.AZ EhliBeyt.Info İslami maarif saytı. I SonUmidTV Media\nAna səhifə » Könül oxşayan Hədislər » Üç şеy nifаqа sәbәb оlаr\n21 avqust 2016 3 275 Könül oxşayan Hədislər / Manşet 0\nSәnә qаrşı хәyаnәt еdәnә хәyаnәt еtmә ki, оnun kimi оlmаyаsаn\n"Hәr kәsdә üç хislәt vаrsа, оruc tutаn vә nаmаz qılаn оlsа dа bеlә münаfiqdir:\n1. Еtimаd оlunаn şәхs хәyаnәt еdәndә;\n3. Vәdәsinә vәfа еtmәyәn şәхs.” ("Müstәdrәkül-vәsаil”, c. 8, sәh. 359.)\n"Sәnә qаrşı хәyаnәt еdәnә хәyаnәt еtmә ki, оnun kimi оlmаyаsаn, silеyi-rәhmi dаvаm еt, hәttа sәninlә silеyi-rәhmi kәssәlәr dә.” ("Nәvаdir”, Rаvәndi, sәh. 6.)\n"Әgәr оruc оlаn şәхs din qаrdаşının qоnаğı оlsа vә еv sаhibinә minnәt оlmаsın dеyә, (еhtirаm qәsdilә) хәbәrdаr еtmәdәn iftаr еtsә, Аllаh оnа bir illik оrucun sаvаbını vеrәr.” ("Üsuli-kаfi”, c. 4, sәh. 151. Әlbәttә, mәqsәd müstәhәb оrucdur vә bir dә vахtı müәyyәn оlmаyаn оrucu zöhrdәn qаbаq аçmаq оlаr.)


Bakı. Trend: 16 iyun, 2021 Artıq 10 ildən çoxdur, İslam Əməkdaşlıq Təşkilatı (İƏT) Gənclər Forumunun Bakıda yerləşən Avrasiya üzrə Regional Mərkəzinin təşkilatçılığı və Azərbaycan Respublikası Gənclər və İdman Nazirliyinin tərəfdaşlığı ilə milli və beynəlxalq səviyyədə həyata keçirilən İƏT Modeli - Beynəlxalq Münasibətlər Akademiyası və Simulasiya Konfransı öz işini başa çatdırıb. Layihənin yekun mərhələsi olaraq, İƏT Gən\nBakı. Trend: Ölkəmizin parlaq gələcəyi üçün bu gün uşaqların sağlam mühitdə böyüməsi əsas şərtlərdən biridir. Təəssüf ki, hər bir cəmiyyətdə təzyiqlə üzləşən, sıxılan, hüquqları pozulan uşaq və yeniyetmələrə rast gəlmək olur. On bir ildən artıqdır ki, Azercell-in, UNİCEF Azərbaycanın və “Ümidli Gələcək” Sosial Təşəbbüslər İctimai Birliyinin birgə əməkdaşlığı ilə fəaliyyət göstərən “Uşaq Qaynar Xətt” xidmətini\nAzərbaycanın azad edilmiş bütün rayonlarında yeni yarımstansiyalar tikilir - "Azərenerji"\nBakı. Fidan Babayeva - Trend: Azərbaycanın azad edilmiş bütün rayonlarında yeni yarımstansiyalar tikilir. Hazırda Ağdamda 110 kilovolt gərginlikdə "Ağdam-1" və "Ağdam-2" yarımstansiyaları tikilir. Bunu Trend-ə "Azərenerji" ASC-nin ictimaiyyətlə əlaqələr şöbəsinin müdirir Teymur Abdullayev deyib. Onun sözlərinə görə, "Suqovuşan-1" və "Suqovuşan-2" kiçik su elektrik stansiyalarında işlər başa çatıb: "Azərbaycanın azad edilmiş bütün rayonlarında 100\nAli təhsil müəssisələrinin filial rəhbərləri “Qayıdışdan qurtuluşa" adlı elmi-praktik konfransda bir araya gəliblər (FOTO)\nBakı. Trend: İyunun 14-də Azərbaycan Dövlət Pedaqoji Universitetinin (ADPU) Quba Filialının təşkilatçılığı ilə Azərbaycan ali təhsil müəssisəslərinin filialları ilə birgə 15 İyun - Milli Qurtuluş Gününə həsr olunmuş "Qaydışdan qurtuluşa" adlı onlayn elmi-praktik konfrans keçirilib. "Zoom" platforması üzərindən təşkil olunan konfransda ADPU-nun Quba filialının direktoru, dosent Yusif Alıyev, Azərbaycan Dövlət İqtisad Universitetinin (ADİU) Zaqata\nBDU-da Azərbaycan Dövlət Pedaqoji Universitetinin 100 illik yubileyinə həsr edilmiş dəyirmi masa keçirilib (FOTO)\nBakı. Trend: İyun ayının 16-da Bakı Dövlət Universitetində (BDU) Azərbaycan Dövlət Pedaqoji Universitetinin (ADPU) 100 illik yubileyinə həsr edilmiş dəyirmi masa keçirilib. Pandemik şəraitlə bağlı sanitar-gigienik tələblərə uyğun məhdud sayda iştirakçı ilə keçirilən tədbirdə hər iki ali təhsil müəssisəsinin rektorları və rəhbər heyəti iştirak edib. Dəyirmi masanı giriş sözü ilə açan BDU-nun rektoru, dosent Elçin Babayev Pedaqoji Universitetin\nBakı. Trend: Azərbaycan 2002-ci ildən Əfqanıstanda sülhməramlı əməliyyatları dəstəkləyir və NATO buna görə minnətdardır. Trend-in məlumatına görə, bunu Latviyanın sabiq müdafiə naziri, Latviyanın NATO-dakı nümayəndə heyətinin üzvü Raymonds Berqmanis "Azərbaycanın Avro-atlantik sülh və təhlükəsizliyə töhfəsi" adlı beynəlxalq konfransda deyib. O qeyd edib ki, Latviya NATO üzvü olaraq Azərbaycanla alyansın münasibətlərini müsbət qiymətləndiri\nBakı. Trend: Kaspersky 2020-ci ilin noyabrı və 2021-ci ilin aprel ayı arasındakı vaxt üzrə (aprel ayı da daxil olmaqla) dünyadakı uşaqların hansı mobil tətbilqərdə daha çox vaxt keçirdiyini təhlil edib*. Birincilik mükafatı YouTube-a məxsusdur, onun payı ən populyar on tətbiqə sərf olunan ümumi vaxtın üçdə birini (32%) təşkil edir. Eyni vaxtın təxminən beşdə biri (18%) WhatsApp-a, 15-i isə TikTok-a düşür. İlk onluğa həmçinin Brawl Stars (8%), Roblo\nAzərbaycan Qoşulmama Hərəkatı platformasını qlobal təhlükəsizliyin təmin olunması üçün istifadə edir. Trend-in məlumatına görə, bunu Azərbaycan Prezidentinin köməkçisi, Prezident Administrasiyasının Xarici siyasət məsələləri üzrə şöbəsinin rəhbəri Hikmət Hacıyev "Azərbaycanın Avro-atlantik sülh və təhlükəsizliyə töhfəsi" adlı beynəlxalq konfransda deyib. Onun sözlərinə görə, Azərbaycan beynəlxalq münasibətlərin inkişafına böyük\nBakı. Trend: Zəngəzur dəhlizindən ermənilər də asan şəkildə Moskvaya və bütün dünyaya çıxa biləcəklər, onlar özləri də özlərini nə qədər əngəllədiyini görəcəklər. Trend-in məlumatına görə, bunu Türkiyə Prezidenti Rəcəb Tayyib Ərdoğan Milli Məclisin xüsusi iclasında çıxışı zamanı deyib. Türkiyə Prezidenti vurğulayıb ki, regionda yeni altılıq əməkdaşlıq platforması imkanları yaranıb: "Gürcüstanın bəzi sualları var idi və mən\nBakı. Samir Əli - Trend: Gəncə Ağır Cinayətlər Məhkəməsində Tovuz rayonunun Dondar Quşçu kəndində qətlə yetirilən azyaşlı Nərmin Quliyevanı öldürməkdə təqsirləndirilən İlkin Süleymanovun cinayət işi üzrə məhkəmə baxışı başlayıb. Trend-in məlumatına görə, Gəncə şəhər Nizami rayon Məhkəməsinin inzibati binasında hakim Dadaş İmanovun sədrliyi ilə keçirilən prosesdə dövlət ittihamçısı Müşfiq Rəhimov ittiham aktını elan edir. Q\nBakı. Trend: 2021-2025-ci illər üçün BMT və Azərbaycan arasında Dayanıqlı İnkişaf üzrə Əməkdaşlığa dair Çərçivə Sənədinin icrası dayanıqlı sosial-iqtisadi inkişafa, işğaldan azad olunmuş ərazilərimizin bərpasına və milli prioritetlərin reallaşdırılması istiqamətində layihələrin həyata keçirilməsinə töhfə verəcək. Trend xəbər verir ki, bunu İqtisadiyyat naziri Mikayıl Cabbarov özünün "Twitter" hesabında qeyd edib. O bildirib ki, 2021-2\nBakı. Elçin Mehdiyev – Trend: Qarabağı azad edən Azərbaycanın Milli Məclisində olmaqdan şadam. Trend-in məlumatına görə, bunu Türkiyə Prezidenti Rəcəb Tayyib Ərdoğan Milli Məclisin xüsusi iclasında çıxışı zaman deyib. R.Ərdoöan bildirib ki, Qarabağın işğaldan azad edilməsi Azərbaycanın müstəqilliyinin 30 ilinin ən önəmili hadisəsidir\nBakı. Trend: Müdafiə Nazirliyinin hərbi hissələrində müddətdən artıq həqiqi hərbi xidmət keçmək arzusunda olan vətəndaşların qəbuluna başlanılır. Müdafiə Nazirliyindən Trend-ə verilən məlumata görə, orta təhsilli, qanunla müəyyənləşdirilmiş müddətli həqiqi hərbi xidmət keçmiş 30 yaşınadək vətəndaşlar iyunun 28-dən iyulun 23-dək hərbi birliklər, Hərbi Dəniz Qüvvələri, eləcə də Silahlı Qüvvələrin Təlim və Tədris Mərkəzində f\nBakı. Samir Əli - Trend: Koronavirus pandemiyasının geniş miqyasda yayılmasının qarşısının alınması istiqamətində aparılan məqsədyönlü tədbirlər nəticəsində əldə edilən uğurların qorunub saxlanılması üçün qapalı məkanlarda, o cümlədən, ictimai nəqliyyatda polis əməkdaşları tərəfindən nəzarət profilaktik tədbirlər davam etdirilir. Növbəti belə tədbir Abşeron Rayon Polis İdarəsinin Dövlət Yol Polisi Şöbəsinin əməkdaşları tərəf\nPutin Baydenlə görüş üçün Cenevrəyə gedib\nBakı. Orxan Nəbiyev - Trend: Rusiya prezidenti Vladimir Putin amerikalı həmkarı Co Baydenlə görüşəcəyi İsveçrənin Cenevrə şəhərinə gəlib. Trend-in məlumatına görə, görüşün 5 saata yaxın davam edəcəyi planlaşdırılır. Bu, 2018-ci ildə V.Putinlə sabiq prezident Donald Trampın görüşündən sonra iki ölkə rəhbərinin ilk görüşü olacaq. Görüş Cenevrədə tarixi La Qranj villasında baş tutacaq. Qeyd edək ki, görüş fasilələrlə təkbətək və g\nBakı. Trend: Rəcəb Tayyib Ərdoğanın Qələbədən sonra ölkəmizə budəfəki səfəri qardaşlıq, birlik mesajı olmaqla bərabər, həm də geosiyasi, tarixi baxımdan mühüm əhəmiyyət daşıyır. Bu səfərin NATO-nun zirvə görüşü, Ermənistanda səslənən revaşist çağrışların, Qarabağda son günlərdə ermənilər tərəfindən törədilən təxribatların fonunda baş tutması xarici güclərə və Ermənistana bir xəbərdarlıqdır. Bu səfər Azərbaycan-Türkiy�\nŞuşa Bəyannaməsi Türkiyənin Azərbaycanın ərazi bütövlüyünə daha çox sadiqliyini əks etdirir - Brayza\nBakı. Ləman Zeynalova - Trend: Müttəfiqlik münasibətləri barədə Şuşa Bəyannaməsi Türkiyənin Azərbaycanın ərazi bütövlüyünə daha da çox sadiqliyini əks etdirir. Bunu Trend-ə ABŞ-ın Azərbaycandakı keçmiş səfiri Metyu Brayza deyib. O bildirib ki, Şuşa Bəyannaməsinin imzalanması stabilləşdirici addımdır: "Bəlkə də bəyannamədə ən vacib maddə üçüncü dövlət və ya dövlətlər tərəfindən ölkələrdən birinin müstəqilliyi, suverenliyi, �\nBakı. Trend: Əsmər Əlizadənin 13 yaşı var və artıq 13 ildir ki o, talassemiya ilə mübarizə aparır. Anası Əsməri və qardaşını tək böyüdür. Əsmərin yaşaması üçün daim bahalı dərmanlar qəbul etməsi və ildə bir neçə dəfə müayinələrdən keçməsi tələb olunur. Fərman Qocayevin isə 6 yaşı var. Fərmanın ailəsi Qazaxda yaşayır, anası evdar qadın, atası ikinci qrup əlildir. Bir müddət öncə Fərmana sümük xərçəngi diaqnozu qoyuldu. Bir ne\nAzərbaycan İlahiyyat İnstitutu (Aİİ) ilə Biləsuvar abituriyentlərinin onlayn formatda görüşü təşkil olunub. Tədbir “ZOOM” platforması üzərindən təşkil olunub. Biləsuvar rayonunun məktəb direktorları və ərazi üzrə builki abituriyentlər, həmçinin onların valideynləri görüşdə iştirak ediblər. Mərasimi giriş nitqi ilə açan Biləsuvar Rayon Təhsil Şöbəsinin müdir müavini Əlisafa Qəmbərov tədbirin əhəmiyyətindən bəhs edib. Rayon Təhsil\nƏrdoğanın Şuşa səfəri dünyaya növbəti mesajdır\nBakı. Elçin Mehdiyev - Trend: Nəhayət ki, gözlənilən o tarixi an gəldi. Qardaş Türkiyə Cümhuriyyətinin Prezidenti Rəcəb Tayyib Ərdoğanın ölkəmizin mədəniyyət paytaxtı Şuşaya səfəri reallaşdı. Qeyd edim ki, bu səfər bütün məqamları ilə önəmlidir və strarteji əhəmiyyət kəsb edir. Çünki cənab Ərdoğanın Şuşaya səfəri istər Ermənistana, istərsə də bütün dünyaya növbəti bir mesajdır. Eyni zamanda bu səfər iki ölkənin Vətən müharib\nAzərbaycan qaz ixracını 70 faizə yaxın artırıb\nBakı. Fidan Babayeva - Trend: 2021-ci ilin yanvar-may aylarında Azərbaycan 9,174 milyard kubmetrdən çox təbii qaz ixrac edib ki, bu da ötən ilin eyni dövrü ilə müqayisədə 67,9 faiz çoxdur. Trend bu barədə Dövlət Gömrük Komitəsinin hesabatına istinadən məlumat verir. Hesabata əsasən, yanvar-may aylarında ixrac olunan təbii qazın ümumi məbləği 1,335 milyard dollara yaxın olub. Hesabat dövründə təbii qaz ixracı ölkənin ümumi ixracının 17,98 faizini təş


Vəkil hüquqlarını müdafiə etdiyi Z.Quliyevlə görüşə də buraxılmır. “Vəkilin müdafiə etdiyi şəxslə görüşə buraxılmaması da ciddi hüquq pozuntusudur”, - deyə o bildirib.\nFaktla bağlı cinayət işi qaldırılıb. İndiyədək 11 nəfər həbs edilib. Həbs edilənlər arasında “Xəyal” televiziyasının icraçı direktoru Vüqar Qonaqov və baş redaktor Zaur Quliyev də var. Onların icra başçısı R.Həbibovun nitqinin montajında səhvə yol verildiyi üçün həbs edildiyi əsas gətirilir. Baş redaktor Z.Quliyev və icraçı direktor V.Qonaqov Cinayət Məcəlləsinin 233-cü (ictimai qaydanın pozulmasına səbəb olan hərəkətləri təşkil etmə) və 309-cu (vəzifə səlahiyyətlərini aşma) maddələri ilə ittiham olunur. Hər iki jurnalist martın 13-də saxlanılıb. Vəkil E.Sadıqovun sözlərinə görə, Baş Mütəşəkkil Cinayətkarlıqla Mübarizə İdarəsinin müvəqqəti saxlama kamerası zirzəmidə yerləşir. Bu kameralarda havasızlıqdır, tualet, su kranı yoxdur. Hamam isə ümumiyyətlə yoxdur. “Təsəvvür edin ki, təqsirləndirilən şəxs hər dəfə əlini yumaq, tualetə getmək üçün polisdən xahiş etməlidir ki, kameranın qapısının kilidini açsın”, - vəkil qeyd edib.\nMart qırğını zamanı 30 mindən çox insan qətlə yetirilib (AUDİO)


Amerikalılar tələb edir: Soros terrorçu kimi tanınsın! - Azinforum.az İnformasiya Portalı\nAna səhifə / İqtisadiyyat / Amerikalılar tələb edir: Soros terrorçu kimi tanınsın!\nAmerikalılar tələb edir: Soros terrorçu kimi tanınsın!\nOn minlərlə amerikalı ABŞ prezidenti Donald Trampdan tələb edir ki, milyarder Corc Soros terrorçu elan olunsun. Onlar bununla bağlı petisiya imzalayıblar\nSənəd Ağ Evin saytında yerləşdirilib.\nİndiyədək bu tələbi 70 min nəfər dəstəkləyib. Amma onun Ağ Evdə müzakirəsi üçün 100 min imza tələb olunur.\n“Corc Soros qəsdən və daimi əsasda stabilliyi pozmağa, Birləşmiş Ştatlara və onun vətəndaşlarına qarşı zorakılıq aktları etməyə çalışıb, o bu məqsədlə onlarla, hətta ehtimal ki, yüzlərlə təşkilat yaradıb və maliyyələşdirib, hansıların ki, hədəfi ABŞ-ın konstitusiya sisteminin dağılması üçün Alinskoqonun terror taktikasının modelini tətbiq etməkdir”, — deyə petisiyanın mətnində deyilir.\nSənədi imzalayanlar həmçinin hökuməti milyarderin əmlakını və aktivlərini əlindən almağa çağırırlar.\nYeri gəlmişkən, Macarıstanın baş naziri Viktor Orban iyulda rumın şəhəri Beile-Tuşnaddakı universitetdə çıxış edərkən bildirmişdi ki, Sorosun tərəfdarları və “Brüssel bürokratları” miqrantların onun ölkəsinə və bütovlükdə Avropaya axınına imkan yaradırlar. (Virtualaz.org)\nÖncəki Qəbələdə isti və küləkli hava meşə yanğınlarını sürətləndirir\nNövbəti “Qərb bizim təkliflərimizi qəbul etsəydi, Dağlıq Qarabağ və…” -LAVROV


İqtisad Universitetində nə baş verir? - İDDİA » XalqXeber.Az | Son xeberler Azerbaycan xeberleri\nXalqXeber.Az » Sosial » İqtisad Universitetində nə baş verir? - İDDİA\nBu gün Azərbaycan Dövlət İqtisad Universitetinin adının çəkilməsini arzulamayan müəllimlərindən birinin «Təzadlar»a göndərdiyi məktubda olduqca ciddi məqamlar yer alıb...\nMəktubda bir sıra ciddi faktlar yer almışdır ki, onların dəqiqləşdirilməsinə ehtiyac var... Məktub müəllifi yazır: “Hörmətli “Təzadlar”! Bu gün hər bir müəllimi narahat edən bir məsələni diqqətinizə çatdırmaqda məqsədimiz heç də kiməsə qara yaxmaq deyil. Sadəcə, biz bilmək istəyirik ki, hər kəsi daban-dabana izləyən bəzi problemlər nə vaxta kimi davamlı olacaq. Qarşıdan Prezident seçkiləri gəlir. Maraqlıdır, Prezidentin ümumi siyasətinin əleyhinə gedən bəzi rəhbər şəxslər bu seçkiyə nə üzlə gedirlər? İnanıram ki, bu yazdıqlarımız obyektivliyinə inandığımız “Təzadlar” qəzetində işıq üzü görəcəkdir. Suallar isə çoxdur. Söhbət əsasən Azərbaycan Dövlət İqtisad Universitetinin prorektoru Damət Bağırovdan gedir. Niyə? Bu günlərdə ADİU-nun xarici dillər kafedrasının müəllimi (adını hələki çəkmirik. RED.) dərs saatları olmayan vaxtlarda zəruri işləri ilə bağlı qısa müddətdə ölkədən kənarda olmuşdur. Bundan xəbər tutan tədris və təlim texnologiyaları üzrə prorektor Damət Bağırovun ciddi səyləri ilə onu işdən çıxardılar. İndi hər bir vicdanlı müəllim ən azı həmkarını müdafiə məqsədi ilə sual edir: ADİU-nun iqtisadi nəzəriyyə kafedrasının dosenti olmuş Aydın Məmmədov vaxtilə BDU-dan korrupsiya hərəkətlərinə görə işdən çıxarılmışdı. Bu barədə sənədlər əlimizdədir. Amma sağ olsun onun çox yaxın dostu və Damət Bağırov Aydın Məmmədovun ADİU-da işə götürülməsinə nail oldu. Aydın Məmmədov BDU-dakı əməllərini burada da davam etdirdi, rüşvət alması səbəbindən onun izahatını aldılar, sonuncu əməlini etiraf etdi... Lakin yenə də Damət Bağırov sənədlərin və aktın hüquq mühafizə orqanlarına göndərilməsinə imkan vermədi. Guya Aydın öz ərizəsi ilə işdən çıxarıldı. Bu da bir aldadıcı addım idi, gözdən pərdə asmaq idi. Təsəvvür edirsinizmi, qanunsuzluğa və rüşvətxorluğa qarşı mübarizə aparılan bir universitetdə görün nələr baş verdi: 2016-cı tədris ilində (sentyabr) Aydın Məmmədov hamının gözü qarşısında məhz Damət Bağırovun təkidi ilə yenidən işə götürüldü!!! Bu dedektiv romanın personajları idimi? Süal olunur: obyektiv səbəbdən, dərs saatı olmadığı günlərdə qısa müddətə xaricə gedib dərhal da qayıdan müəllimə işdən qovulur, amma rüşvət üstündə ərizəsi alınan Aydın Məmmədov isə təkrarən işə götürülür! Bu dəhşətdir!\nAşağıdakı suallara da cavab almağınızı istərdik. Təbii ki, prorektor Damət Bağırovdan. Məsələn:\n-ADİU-da ötən il 13 müəllim «öz ərizəsi» ilə işdən çıxarıldı…. Bəs əslində məsələnin mahiyyətində nə dayanırdı? Axı hamı bilir ki, bu dəstənin başında duran Damət Bağırov idi. Niyə Damət Bağırov bu sırada 14-cü olmadı?\n-Yaxıd, Damət Bağırov niyə bu müəllimləri xilas edə bilmədi?\n-Damət Bağırov doktorluq işini hansı dövrdə və kimlərin sayəsində… müdafiə edib? Axı onun tərcümeyi-halında nə vaxtsa elmlə məşğul olması barədə qeyd yoxdur. Elə isə, ömrü boyu dövləti vəzifədə olan bir adam necə vaxt tapıb qəflətən, özü də Rusiyada elmlər doktoru oldu??? Məsələn, o, 1995-1998-ci illərdə Sank-Peterburq Dövlət Maliyyə İqtisad Universitetinin doktoranturasında oxuyur, 1998-ci ildə Sankt-Peterburq Dövlət Maliyyə İqtisad Universitetində doktorluq dissertasiyası müdafiə edir, bu azmış kimi elə həmin il Rusiya Federasiyasının Dövlət Ali Attestasiya Komitəsinin qərarı ilə iqtisad elmləri doktoru alimlik dərəcəsi alır. 2000-ci ildə isə məlum şəxslərin sayəsində (adlarını növbəti məktubda ətraflı qeyd edəcəyik) Azərbaycan Ali Attestasiya Komissiyası tərəfindən təkrar attestasiyadan keçirilərək doktorluq diplomu alır. Hətta görün nə baş verir: Damət Bağırov Azərbaycan AAK-da yaxın dostunun (adını yazmağı məqbul saymadıq) sayəsində 2005-ci ildə Azərbaycan Respublikası Prezidenti Yanında Ali Attestasiya Komissiyası tərəfindən professor elmi adını alır.\n-Bəlkə sual edəsiniz, Damət Bağırov hansı qüvvələrin hesbına bu vəzifələrə gəlib? Bu işdə bir nazir və PA-nın məsul işçisinin bu işdə rolu necə olub? Onların adını növbəti məktubda mütləq faktlarla yazacağıq...\n-Paxıllıq etmirik, amma fakt bizi məcbur edir deyək ki, D.Bağırovun oğlu Almaniyada yaşaya-yaşaya, necə olub ki, ADİU-da iqtisadiyyat üzrə fəlsəfə doktoru olur(bir avtoqəzadan ətraflı bəhs edilir.RED.)?\n-Beynəlxalq İqtisadiyyat Mərkəzi, Rus iqtisadi Məktəbi və s. mərkəzlərin müəllifi Damət Bağırovdur. Analoqu olmayan belə mərkəzlərin yaradılması (yerdə qalan tələbələr isə kəndli-şəhərli kateqoriyasına bölünüb yəqin) necə qəbul edilir? Bəlkə bu akademik Ziya Səmədzadənin qızının söylədiyi «kəndli-şəhərli» fərqinin təsdiqi deməkdir!\n-Damət Bağırovun ADİU-da rektor olmaq istəyini hamı bilir. Bəlkə bu ona görədir ki, KİV-lər İqtisad Universitetinin rektoru kimi Damət Bağırovun adını çəkirlər bəzən?!\n-Adi müəllimin professordan üç qat artıq əmək haqqı almasının analoqu varmı dünyada? Damət Bağırovun bu təklifi niyə işə keçdi?\n-Son 4 ildə ADİU-dan 300-ə yaxın əməkdaş işdən qovulub, bu qədəri də işə götürülüb. Öz ərizəsi ilə işdən çıxmaq niyə ADİU-da dəbə minib? Baş Prokurorluğun məlum istintaq qrupu bu məsələni araşdırırmı? Bu prosesin başında duran Damət Bağırov isə susur, məsuliyyət daşımır...\n-Magistraturada dərs deyənlərin elmi dərəcəsi yoxlanılsa hansı mənzərə alına bilər? Hansı ki, dünyada magistrlərə ən azı professorlar dərs deyə bilər, ADİU-dakı kimi, Türkiyədə adi bir universiteti bitirmiş müəllim yox… Damət Bağırov bunamı islahat deyir??? Onun sayəsində universitetdə hamı kamera nəzarətindədir. Bu nədən ötrüdür?\nXahiş edirik, bu suallara cavab alasınız…"\nRedaksiyadan: inanırıq ki, ADİU-nun prorektoru Damət Bağırov bu və ya digər sualları cavablandıracaq… Cavabları olduğu kimi dərc ediləcək.


“Hədəfim 700 baldır”\nMart ayından bütün dünyada tüğyan edən koronovirus pandemiyası təhsil prosesinə, eləcə də ümumtəhsil müəssələrinin məzunlarının buraxılış imtahanlarının gedişinə də təsirsiz ötüşməyib. Bununla belə, vaxtında görülmüş tədbirlər nəticəsində məsafədən təhsil texnologiyalarının tətbiqi həyata keçirilmiş və sonda zəruri sanitar-təcrid tədbirləri gözlənilməklə məzunların buraxılış imtahanlarının birinci mərhələsini keçirmək mümkün olub. Üstəlik, bu çətin şəraitdə yaxşı nəticə ortaya qoyanlar da var.\nBelə ki, Dövlət İmtahan Mərkəzinin XI sinif şagirdləri üçün keçirdiyi buraxılış imtahanlarının nəticələrinə əsasən, Abşeron rayonu Xırdalan şəhər 1 nömrəli tam orta məktəbin builki məzunu Hüseyn Abdullayev 300 bal toplayaraq maksimal nəticəyə nail olub…\nHüseyn Abdullayev Ağsu rayonunda anadan olub. Orta təhsilinə Xətai rayonu 264 nömrəli tam orta məktəbdə başlasa da, III sinifdən təhsilini Xırdalan şəhəri 1 nömrəli tam orta məktəbdə davam etdirib. Hüseyn “Əlaçı” televiziya verilişinin 9-cu mövsümünün respublika çempionu, “Xəmsə” verilişinin isə iştirakçısı olub. Bundan başqa, bu il fizika üzrə keçirilən respublika fənn olimpiadasının yarımfinalçısıdır. İstedadlı yeniyetmə ilə qısa söhbətimiz də buraxılış imtahanlarında göstərdiyi uğurlu nəticə ilə bağlı oldu.\n- Bu il buraxılış imtahanları arzuolunmaz situasiyada keçirildi. Necə hazırlaşdın imtahanlara? Qarşıdakı imtahana necə gedirsən?\n- Təəssüf ki, pandemiyaya görə dərslər mart ayından etibarən dayandırıldı və imtahanlar təxirə salındı. Təbii ki, bu, hər bir abituriyent üçün arzuolunmaz hal idi. İmtahana hazırlıq prosesində sistemli və nizamlı dərs oxuma vərdişlərimdən kənara çıxmadan yoluma davam etdim.\nBu pandemiyaya bir şans kimi baxdım, pozitiv düşündüm ki,daha da yaxşı hazırlaşa bilərəm və buna vaxtım artdı. Təbii ki, hədəfim 700 baldır. Buraxılış imtahanı mənim üçün daha həlledici və çətin mərhələ idi. 300 bal toplayandan sonra qarşıdakı imtahana daha özgüvənli, daha inamlı gedirəm, çünki çətin mərhələ uğurla başa çatdı.\n-Necə düşünürsən, onlayn tədris sənin imkanlarını məhdudlaşdırdı, yoxsa genişləndirdi? Təhsil Nazirliyinin Virtual məktəb və Virtual əlaçı kimi layihələrini necə qiymətləndirirsən?\n- Onlayn dərslərlə bağlı deyə bilərəm ki, ilk dəfə təcrübə olunurdu və buna görə də bəzi problemlər yaşadıq, bu da normal haldır. Bu təcrübənin gələcək illərdə daha uğurlu olacağına inanıram. Təhsil Nazirliyinin təqdirəlayiq layihələri şagirdlərin özünüinkişafı baxımından çox yaxşı təcrübədir.\n- İmtahanlara hazırlıq mərhələsində məsləhət üçün kimə müraciət edirsən?\n- Dərslərdə çətinlik çəkdiyimdə, təbii ki, müəllimlərimə müraciət etdim və hər zamankı kimi çox böyük dəstək oldular. Valideynlərimə isə daha böyük minnətdarlıq düşür, çünki heç bir zaman psixoloji cəhətdən geriləməyimə izn vermədilər.\n- İmtahanlara hazırlaşan həmyaşıdlarına nə kimi tövsiyələrin var?\n- Abituriyentlərə məsləhətim odur ki, onlar yəqin, imtahana yetəri qədər hazırlaşıblar, bu baxımdan tələb olunan, sadəcə imtahan günü pozitiv olmaqdır. Çünki hər hansı mənfi əhval-ruhiyyə onlara imtahanda böyük problem yarada bilər.\n- Kitablara münasibətin…\n- Kitablar, sadəcə günlük həyatımın ayrılmaz hissəsidir.\n- Gələcək hədəflərin barədə nə deyə bilərsən? Özünü harada və hansı elm sahəsində görürsən?\n- Gələcək hədəfim Bakı Ali Neft Məktəbinə (BANM) qəbul olunmaqdır. Daha sonrakı hədəflərimə BANM-in dəstəyi ilə təhsilimi xaricdə davam etdirmək daxildir. İxtisas isə çox güman ki, Proseslərin avtomatlaşdırılması mühəndisliyi və ya İnformasiya təhlükəsizliyi olacaq. Bunlara cavab ikinci imtahandan sonra dəqiqləşəcək.


Deputatlar ağacların kəsilməsinə görə nəzərdə tutulan cəzanın sərtləşdirilməsini təklif edirlər | Report.az\nDeputatlar ağacların kəsilməsinə görə nəzərdə tutulan cəzanın sərtləşdirilməsini təklif edirlər\nDeputatlar ağacların kəsilməsinə görə nəzərdə tutulan cəzanın sərtləşdirilməsini təklif edirlər “Ömründə bir ağac əkməyən 7 ağac kəsir”\n12 Sentyabr , 2018 12:27\nBakı. 12 sentyabr. REPORT.AZ/ Azərbaycanda ağacların kəsilməsinə görə nəzərdə tutulan cəzanın sərtləşdirilməsi təklif edilir.\n“Report”un xəbərinə görə, bu təkliflə Milli Məclisin Aqrar siyasət komitəsinin bugün keçirilən iclasında deputat Hüseynbala Mirələmov çıxış edib.\nO deyib ki, yaşıllıqları qorumaq lazımdır, ağacları kəsənlər sərt şəkildə cəzalandırılmalıdır: “Ağacların kəsilməsi çox böyük bəladır. Avropada və digər ölkələrdə bir kəpənəyin öldürülməsinə görə heç kəsi bağışlamırlar, onlara ən ağır cəzanı verirlər. Yaşıllıqların qorunması qlobal və mühüm məsələdir. Gələcəkdə qanunvericilikdə dəyişiklik edilməlidir, cəzalar sərtləşdirilməlidir. Bir budağı qırana da ən ağır cəza verilməlidir”.\nDeputat Cavanşir Paşazadə həmkarına dəstək verib. O deyib ki, cəzaların sərtləşdirilməsi ağacların kəsilməsinin qarşısını ala bilər, bundan əlavə, maarifləndirmə işləri də aparılamalıdır.\nKomitə sədri Eldar İbrahimov qeyd edib ki, ağacların kəsilməsinə görə cəzalar İnzibati Xətalar Məcəlləsi ilə tənzimlənir. O təklif edib ki, bununla bağlı Cinayət Məcəlləsinə də maddə əlavə edilməlidir: “Ömründə bir ağac əkməyən 7 ağac kəsir. Bunun qarşısını almaq lazımdır. Yaşıllıq harada varsa, sağlamlıq da oradadır”.\nİngilis versiyası MPs offer to toughen penalties for cutting trees\nRus versiyası Депутаты предложили ужесточить наказание за вырубку деревьев


16:46 12.09.2016 (Yenilənib 17:56 12.09.2016)\nRusiya Ali Məhkəməsi vətəndaş Boris Zubkovun şikayəti əsasında bu məsələyə yenidən baxıb.\nBAKI, 12 sen — Sputnik. Rusiya Ali Məhkəməsi Azərbaycan əsilli biznesmen, Çərkəz bazarının keçmiş sahibi, AST Şirkətlər Qrupunun qurucusu Telman İsmayılovun müflis elan edilməsi barədə qərarın ləğvi haqqında aşağı məhkəmə instansiyalarının qərarını qüvvədə saxlayıb.\nRİA Novosti-nin verdiyi məlumata görə, Rusiya Ali Məhkəməsi vətəndaş Boris Zubkovun şikayəti əsasında bu məsələyə yenidən baxıb.\nQeyd edək ki, Moskva Arbitraj Məhkəməsi 2015-ci ilin dekabrında B. Zubkovun iddiası əsasında T. İsmayılovun müflis olduğunu elan edib və onun əmlakının satışa çıxarılmasına qərar verib.\nLakin Doqquzuncu Arbitraj Apelyasiya Məhkəməsi bu ilin martında həmin qərarı ləğv edib. Bu ilin mayında Moskva Arbitraj Məhkəməsi də müflis barədə qərarın ləğv edilməsini qüvvədə saxlayıb.